Razgovor s korisnikom:KWiki

Napomena: Politička pitanja zabranjena (ex-Yu politika), tj. neću se obazirati na njih.  Za novu temu koristite opciju "Dodaj temu". Hvala na razumijevanju.

Šta misliš da uskladimo nazive članaka:
na primjer:
Nekropola stećaka Radimlja --> Nekropola stećaka "Radimlja"
Nekropola Dugo Polje --> Nekropola stećaka "Dugo Polje"... ili imaš neku drugu ideju!? --Golden Bosnian Lily (r) 09:51, 5 april 2017 (CEST)

Navodnici nisu potrebni. A nazivi bi mogli biti ujednačeni na, npr., "Radimlja (nekropola)", "Dugo polje (nekropola)" (malo P ako je baš polje, veliko P ako je naselje), u skladu s praksom (da prvo ide pojam, pa dodatna odrednica), a ovo ostaviti preusmjerenja (samo prijedlog, nije nikakvo naređenje :-)). – KWiki (razgovor) 13:17, 5 april 2017 (CEST)

...gotova stvar...--Rethymno (razgovor) 13:48, 10 april 2017 (CEST)
Ako si u prilici tamo gdje pronađeš promijeni u samo Logarska dolina , sa malim slovom, bez Ljubno u zagradi. Pozdrav.--Rethymno (razgovor) 13:48, 10 april 2017 (CEST)
U odnosu na površinu naselja i nadmorsku visinu pretpostavljam da se ski-staza nalazi u naselju Planina, ali nisam siguran.--Rethymno (razgovor) 14:01, 10 april 2017 (CEST)

Ova izmjena ne bi trebala biti odobrena tek tako. Razlog: . Selam --Munja (razgovor) 08:50, 15 april 2017 (CEST)
Uradio sam više izmjena na stranici https://bs.wikipedia.org/wiki/Kopnena_vojska_Bosne_i_Hercegovine . Najvećim dijelom se odnose na novoformiranu tabelu, i podatak o  donaciji Tenkova iz Turske za sta se na nekim stranim portalima tvrdilo da je donacija Egipta pa je nastala zabuna. LP --Knockknock2 (razgovor) 19:23, 25 mart 2018 (CEST)

Stvarno se tako zvala serija? Ja se ne sjećam nikako, ničega (a pogledao sam na YT neke kadrove).--سلام - C3r4r2d2 07:51, 25 april 2017 (CEST)

Bila davno na OBN-u, ako me pamćenje ne vara. – KWiki (razgovor) 08:00, 25 april 2017 (CEST)

šta je korisnik-bot ?--Rethymno (razgovor) 13:28, 9 maj 2017 (CEST)

A zašto ne bi smio? :-) Ovo sam ti privremeno dodijelio jer si mašallah vrijedan, :-) pa da Nedavne ne bi bile zatrpane, tj. da je lakše pratiti šta rade ostali korisnici. Rok je 24 sata, ali slobodno možeš reći kad završiš sve što imaš, pa ću vratiti na staro. – KWiki (razgovor) 13:50, 9 maj 2017 (CEST)
O.K., nego mi nešto to "bot" izgledalo nesimpatično :)--Rethymno (razgovor) 15:16, 9 maj 2017 (CEST)

I'm sorry... I'm updating this tables on 20+ languages, and tried to use automatic update for dates using online translation service. Date it's not a big deal for an advanced translation system, I thought, but it looks like it is... I would try to change this behavior later. Thanks for remark.
https://translate.google.com/?source=osdd#auto/bs/12%20may%202017 - Oktobar :P 5-hydroxytryptamine (razgovor) 19:03, 16 maj 2017 (CEST)

Hahaha :-) Google Translate for Bosnian is not a good choice, obviously. :-) You may (pun intended :-)) get better results with Croatian or Serbian (Note: the latter uses Cyrillic letters, but the words are pretty much the same). Specifically, regarding the translation of the names of months, only "May" can be a problem because, in English, it has same letters as the verb "may" (who cares about capitalization? :-)). Here are the Bosnian (and Serbian) names (they are not capitalized in any of our languages): januar, februar, mart, april, maj, juni (SR: jun), juli (SR: jul), august (SR: avgust), septembar, oktobar, novembar, decembar. Croats use Slavic-origin names: siječanj, veljača, ožujak, travanj, svibanj, lipanj, srpanj, kolovoz, rujan, listopad, studeni, prosinac; also, in dates they use genitive case of the name of the month (Bosnians and Serbian use nominative case; btw, we all have seven cases). But you can always use number from 1 to 12. :-) – KWiki (razgovor) 21:59, 16 maj 2017 (CEST)

Ćao, KWiki. Znam da si zauzet, ali evo da ipak napišem, pa odgovori kad stigneš. :-) Pogledaj spisak članaka u ovoj kategoriji. Poprilično su šareni nazivi, tj. nisu ujednačeni. Recimo, imamo Kajmanska Ostrva i Kokosova ostrva (a obje su teritorije koliko mi se čini), Britanska Djevičanska Ostrva i Folklandska ostrva (obje su britanske prekomorske teritorije), Farska ostrva itd (da ne nabrajam pojedinačno). Zato mi nije baš najjasnije kad treba veliko, a kad malo ili bi trebalo sve velikim, odnosno malim, pa bih volio da pojasniš, pa ćemo srediti po uputstvima :-) (nisam našao da si ranije objašnjavao negdje). – Srdjan m (razgovor) 15:27, 28 juni 2017 (CEST)

I ja sam bio u dilemi i čak premjestio pojedine nazive, a da nisam bio siguran radim li kako treba (a nije bilo kako treba). Da riješimo ovo: 1) ako je riječ o nezavisnoj državi, sve riječi idu velikim (osim veznika) – npr., Zelenortska Ostrva (uz "Z. Republika"); 2) u svim ostalim slučajevima prva riječ velikim, druga (ili ostale) malim, osim ako je vlastita imenica (npr., Američka Samoa), naravno (dakle, ide Kajmanska ostrva, Folklandska ostrva, Britanska / Američka Djevičanska ostrva /ovdje je D veliko jer se ostrva svakako zovu Djevičanska/, Kokosova ostrva, Farska ostrva itd. – KWiki (razgovor) 15:38, 2 juli 2017 (CEST)

Pogledaj padežne oblike za Wikipediju i Wikipodatke ovdje. Treba li iz instrumentala i/ili lokativa izbaciti prefikse "s" i "o"? – Srdjan m (razgovor) 16:09, 29 juli 2017 (CEST)

Da odgovorim umjesto -ja (a danas sam ga sreo face-to-face): izbaci to "s" i "o" iz "šablona" ako će to čudo stalno ubacivati prefikse kad god se upotrijebi, iz praktičnog razloga jer bi npr. neko napisao "razgovor o"... a šablon bi dodao opet jedno "o...wikipediji" (npr.) (ako sam dobro skontao KWikija) ;) --- CH3OHCl3Radodaj H2O 22:22, 29 juli 2017 (CEST)

: Pokušat ću sâm promijeniti, mada se ne bih čudio da ovi s Phabricatora zatraže da se opet budemo morali izjašnjavati o svakoj sitnici... :/ – Srdjan m (razgovor) 23:44, 29 juli 2017 (CEST)

Selam Iskrajne ;) - CH3OHCl3Radodaj H2O 09:00, 23 septembar 2017 (CEST)

Ve alejkumu selam. A vraćaj se više... :-)) – KWiki (razgovor) 09:02, 23 septembar 2017 (CEST)

Već odavno imam u planu proširiti infokutiju za tenisere i riješiti nekoliko problemčića koji se javljaju u trenutnoj (naprimjer, oznaka za dolare je na početku reda pod "Novčane nagrade" i nazivi parametara nisu baš u skladu s ostalim infokutijama). Možeš li pregledati nazive parametara ovdje (naprimjer, WHCC, nazive kupova /davis_cup, fed_cup, i tako dalje/ i ovo pod "Dodaci")? Samo otvori i izmijeni kako misliš da treba u toj dokumentaciji, a ja ću ostalo uskladiti. :-) – Srdjan m (razgovor) 14:05, 23 septembar 2017 (CEST)

Što se mene tiče, slobodno može bez svega navedenog. :-) Čak sad ovako i ne znam šta je uopće WHCC i WCCC. :-) Zna se šta je najvažnije u tenisu i to neka stoji (seniorska karijera), a o ostalome se može naknadno ako se ukaže potreba. – KWiki (razgovor) 14:49, 23 septembar 2017 (CEST)

: Koliko sam skontao, WHCC je World Hard Court Championships, a WCCC World Covered Court Championships. Možeš u dokumentaciji prebaciti šta misliš da nije najvažnije pod ovo "Dodatno" na dnu, da znam koji kôd da stavljam u članke kad budem ažurirao. – Srdjan m (razgovor) 15:03, 23 septembar 2017 (CEST)

:: Dobro si skontao. Hm... Onda neka kod ipak ostane kakav jest, zbog ovih tenisera i turnira od prije 50 do 100 godina (ako ikad iko napiše članak o nekom). Ionako se ne prikazuje dok se ne popuni. :-) – KWiki (razgovor) 15:57, 23 septembar 2017 (CEST)

Ako možeš pogledaj ovaj šablon i uredi imena barem nekoliko univerziteta da napravimo neki standard za nazive članaka o univerzitetima. Nisam siguran da li je Univerzitet Beč, Univerzitet u Beču ili Bečki univerzitet i pored toga da li je Tehnološki univerzitet (u) Graz(u) ili Tehnički univerzitet u Graz(u). --Semso98 (razgovor) 23:52, 26 septembar 2017 (CEST)

FK Zorja Luhansk ili FK Zorja Lugansk? --Golden Bosnian Lily (r) 11:36, 29 septembar 2017 (CEST)

Sad-zasad drži(te) se ruskih verzija naziva, a za dalje ćemo vidjeti. Morat ćemo sačekati novu verziju Pravopisa jer je trenutna stara za ovo pitanje, tj. ni ne spominje ga jer su se tada još svuda koristile ruske verzije ukrajinskih i bjeloruskih imena, naziva, toponima itd. – KWiki (razgovor) 15:13, 29 septembar 2017 (CEST)

[[:en:FC Zorya Luhansk|FC Zorya Luhansk]]

Ako može usluga u člancima:
*  Autorizovani neutralni atletičari na Svjetskom prvenstvu u atletici 2017.
*  Bjelorusija na Svjetskom prvenstvu u atletici 2017.
*  Kazahstan na Svjetskom prvenstvu u atletici 2017.
*  Kirgistan na Svjetskom prvenstvu u atletici 2017.
*  Ukrajina na Svjetskom prvenstvu u atletici 2017., a ja ću nakon toga prepraviti u člancima. Unaprijed danke sch(preglašeno o)n. :) – Golden Bosnian Lily (r) 07:51, 26 oktobar 2017 (CEST)

Bit će. A evo ti nešto korisno u vezi s ovim. ;-) – KWiki (razgovor) 08:47, 26 oktobar 2017 (CEST)

: Kad smo kod SP-a, treba li "autorizirani" umjesto "autorizovanih"? Negdje sam bio ispravio u "autorizirani", pa da znam šta u šta da ispravim. – Srdjan m (razgovor) 10:06, 26 oktobar 2017 (CEST)

:: Pravopis preferira -ir-, a u svakodnevnoj govornoj praksi u bosanskom češće je -ov-, pa sad šta je tu jače? :-) A valjda Pravopis. :) – KWiki (razgovor) 10:33, 26 oktobar 2017 (CEST)
Baci pogled u ovu kategoriju i obavjesti me ako bude kakva gramatička greška. --Golden Bosnian Lily (r) 19:22, 31 oktobar 2017 (CET)

: Treba "u F. Polineziji", na "Nauruu" / "Palauu" / "Tuvaluu" / "Vanuatuu", "u SDM" (ne može se staviti "na" kad su u nazivu "Države" iako je riječ o ostrvima). Dakle, bit će posla. Zato i ti i ostali prvo pitajte, pa onda radite, pa makar nekad ja i ne odgovorio "odmah", uvjetno rečeno (mislim, kad je neki veći broj izmjena u pitanju). – KWiki (razgovor) 23:09, 31 oktobar 2017 (CET)

:Kategorije su napravljene po uzoru na kategorije: Kategorija:Sport na Malti, Kategorija:Sport na Islandu, Kategorija:Sport na Kipru, Kategorija:Sport na Farskim ostrvima, Kategorija:Sport na Kosovu... Prepravi glavne kategorije (Kategorija:Sport u/na) a ja ću sporedne ako želiš. Ovih dana sam u gužvi sa vremenom. --Golden Bosnian Lily (r) 05:56, 3 novembar 2017 (CET)

::: Popravio sam ove što je KWiki naveo (i glavne i potkategorije). – Srdjan m (razgovor) 12:42, 3 novembar 2017 (CET)

:::"Sport u Portoriku" ili "Sport na Portoriku". hmm. :) --Golden Bosnian Lily (r) 08:59, 9 novembar 2017 (CET)

:::: : Prije bih rekao da je "na". Provjerit ću svakako u toku dana. A Haiti jest na ostrvu, ali ga dijeli s drugom državom i zato ide "u" (da ne ostanem dužan objašnjenje). – KWiki (razgovor) 12:14, 9 novembar 2017 (CET)

:::::Hvala, KWiki, skontao sam za Haiti kad sam pogledao kartu :) Uglavnom, u kategorijama Sport u (ili na) ... ako primijetiš grešku javi (ili popravi). :) --Golden Bosnian Lily (r) 12:30, 9 novembar 2017 (CET)

:::::: : "...u Togu", ne "...u Togou" (završno "o" je nenaglašeno). I ipak "prevezi" ove iznad NA Portoriko :-) (kad stigneš, naravno; ustvari, ko prvi stigne već; trenutno imam vremena samo da javim). – KWiki (razgovor) 09:53, 20 novembar 2017 (CET)

Za Mecklenburg-Zapadno Pomorje: po pravopisu bi trebalo kao što si i bio stavio, samo što, barem meni, to nema toliko logike – npr., kako bismo deklinirali pokrajinu pod nekim nazivom tipa "Bosanska krajina–Podgrmečje"? Bilo bi malo off pisati, a naročito govoriti "u Bosanska krajina-Podgrmečju". :-) Zato sam dodao -u na "Mecklenburg" na svoju ruku, po nekoj prirodnoj jezičkoj logici, pa makar i ne bilo po ćitabima (nisam provjeravao konkretno ovakve slučajeve, ali opće je pravilo da prvi dio polusloženica uvijek ostaje nepromijenjen /npr., džuma-namaz, džuma-namaza, džuma-namazu.../; e sad, ovo nije klasična polusloženica u punom smislu nego samo formalna, pa možda za njih postoji izuzetak; mislim, bilo bi logike). – KWiki (razgovor) 11:56, 14 novembar 2017 (CET)

:Vaše pitanje (kako bismo deklinirali pokrajinu pod nekim nazivom tipa "Bosanska krajina–Podgrmečje"?) A odgovor je: jednostavno! Isto kao i "Južna Bosna-Primorje" ;) --- CH3OHCl3Radodaj H2O 11:59, 14 novembar 2017 (CET)

:: Ma htio sam smisliti nešto što je bliže GBL-u, da ne bude da protežiram širi zavičaj po Wiki. :-D – KWiki (razgovor) 12:06, 14 novembar 2017 (CET)

::: :) --Golden Bosnian Lily (r) 17:24, 14 novembar 2017 (CET)
Šta pravopis kaže:
* :Kategorija:Jezici u Burundiju
* :Kategorija:Burundiska kultura
* :Kategorija:Burundisko društvo
* :Kategorija:Geografija Burundija...
Ili ima j ili nema!?  Po meni bi trebalo biti zbog (lakšeg) izgovora. --Golden Bosnian Lily (r) 07:40, 15 novembar 2017 (CET)

Ne da treba nego je obavezno, ali nema veze s izgovorom nego s morfologijom: nastavci se dodaju na genitivnu osnovu, a ona je u ovom i sličnim slučajevima na j (Burundij-, Malij-, Tokij-,...). – KWiki (razgovor) 11:36, 15 novembar 2017 (CET)

:Postoji šablon:  :) --Golden Bosnian Lily (r) 12:24, 15 novembar 2017 (CET)

:: A vidjeh kad sam već sve uradio i sačuvao. :-) – KWiki (razgovor) 12:26, 15 novembar 2017 (CET)

::: Hoćemo li "članak" São Tomé premjestiti (na Sveti Toma) po uzoru na Sveti Toma i Princip? --Golden Bosnian Lily (r) 19:08, 21 novembar 2017 (CET)

:::: : Ne. Imena gradova ostaju u originalu osim onih koja su malo davnije ušla u naš jezik, pa imaju ustaljeni oblik. A taj članak bilo bi bolje prije proširiti (li obrisati) nego preimenovati. :-) – KWiki (razgovor) 21:11, 21 novembar 2017 (CET)

KWiki napisao: Zašto oznaka za referencu u kutiji uskače između broja i jedinice?. Zato što je šablon tako napravljen...Broj je definiran parametrom, tj. kad napišeš u infokutiji dužina = 11, on umjesto parametra "dužina" piše 11, ono km nije definirano parametrom nego je bukvalno dodano u šablon nakon parametra npr.  km. Zato kad uneseš referencu iza 11, on će napisati 11 pa referencu (jer "misli" da je referenca vrijednost parametra) pa tek onda km, tako da ti ispadne tako da uskače. Rješenje jedino da se u infokutiju ubaci još jedan parametar npr. dužina_ref =, gdje ćeš staviti referencu za taj podatak. Primjer možeš vidjeti ovdje. (Amerikanci su stavili parametar nešto_footnote ili nešto_note i tu navode referencu.--- CH3OHCl3Radodaj H2O 07:57, 2 novembar 2017 (CET)

Već imamo te parametre (tipa dužina_ref), i navedeni su u dokumentaciji... Preradit ću tu infokutiju kad budem imao vremena da ne dodaje automatski jedinice i da se mogu u istom redu dodavati reference (da se olakša unos). – Srdjan m (razgovor) 18:10, 2 novembar 2017 (CET)

:Datoteka:Raith Rovers FC (grb).png, trebalo je samo sakriti staru verziju, ne brisati datoteku. Datoteka se koristi u Raith Rovers FC. -- Semso98 (razgovor) 11:05, 9 novembar 2017 (CET)

Bila označena šablonom. :-) Zamolit ću hemičara da to vrati, tačnije, sakrije kad već mogne (nemam nekog iskustva sa slikama osim postavljanja i brisanja :-)). KWiki (razgovor) 11:55, 9 novembar 2017 (CET)

: Označio šablonom koji mi je Srdjan m rekao (ovdje) da stavim kada treba sakriti staru verziju. --Semso98 (razgovor) 12:16, 9 novembar 2017 (CET)

:: Šablon ima jasna uputstva vidljiva administratorima na dnu. Namjerno sam napisao šta se podrazumijeva pod "brisanjem" da bi se izbjeglo da neko od administratora obriše cijelu datoteku, ali eto.... Možda je KWikiju promaklo. – Srdjan m (razgovor) 12:54, 9 novembar 2017 (CET)

::: Nisam ni gledao ispod slike. :-) Do mene je. – KWiki (razgovor) 15:02, 9 novembar 2017 (CET)

Mogao si usput i mene izbrisat. Niste mi javili da je izvršena privatizacija vikipedije. – Kensxy (razgovor) 14:41, 17 novembar 2017 (CET)

: He-he... :) Pogrešan si utisak stekao. Zašto je zajednica (a ne pojedinac) pokrenula ovaj projekt ako ćemo raditi kontra njega? O tome je riječ. Pokušavamo se riješiti kratkih članaka, pa ne znam koliko ima smisla dodavati nove takve. A, kao što rekoh, svaki obrisani može se začas vratiti ako neko ima volje raditi na njemu. – KWiki (razgovor) 14:52, 17 novembar 2017 (CET)

: Da nisam imao volju i namjeru da proširim izbrisane stranice i da ih dovedem u stanje koje će izazvati tvoje zadovoljstvo ne bih ni počinjao. Međutim, zbog tvog nepromišljenog poteza volja nestade, a želja za daljim uređivanjem u potpunosti prestade. Jer stvarno nije uredu sa tvoje strane da brišeš friške stranice bez prethodne konsultacije sa njenim urednikom.--Kensxy (razgovor) 15:27, 17 novembar 2017 (CET)

:: : Slažem se da sam tu pogriješio i nikakav mi nije problem priznati. A razlog je što smo imali ko zna koliko slučajeva da neko tako počne članak i nikad mu se više ne vrati (odatle se i bio nakupio onoliki broj kratkih članaka, zbog kojih je i pokrenut projekt), pa sam se pobojao da i ovo neće biti ti slučajevi (ne zato što ti ne bi imao volje nego što je previše liga i klubova, pa jednostavno ne bi stigao). Izvinjavam se i odmah vraćam obrisano. – KWiki (razgovor) 15:49, 17 novembar 2017 (CET)

Naletih na ovaj članak i na ovu izmjenu. Budući da se izgovara ˈkɑpli / ˈkɒpli (zavisno od AmE/BE; poenta je da je "i" na kraju), je li ovo opet ustaljeni pogrešni izgovor kao u slučaju za Sydney ("sidnej" umjesto ispravnog "sidni")? Ako jest, ima li još ovakvih slučajeva na ipsilon? – Srdjan m (razgovor) 20:30, 17 novembar 2017 (CET)

Bit će da sam ja ovdje pogriješio vodeći se pisanjem, a ne izgovorom. Bilo mi je na umu da se baš ovih dana vratim na ovo, ali neka si i ti naletio. :-) Pa eto, lahko je uspostaviti pravilo: gdje se -(E)Y izgovara "i" pisati J iza njega u nastavku za prisvojni pridjev, u suprotnom ne. – KWiki (razgovor) 21:50, 17 novembar 2017 (CET)

: Ma znam za pravilo (logično je ;-)), samo me zanimalo ovo za odstupanje/ustaljenost. Znači, ostaje li "Sydney" "Sidnej" zbog ustaljenosti (tipa "Sidnejska opera" umjesto "Sidnijska opera")? Ako ostaje, šta s riječima koje imaju isti izgovor (npr., imena/prezimena), a malo se drukčije pišu (tipa Sidney Paget [ˈsɪdni ˈpædʒit] ... trebalo bi po pravilu "Sidneyja Pageta" ovdje, recimo.) – Srdjan m (razgovor) 22:12, 17 novembar 2017 (CET)

:: Kod pridjeva od "Sydney" zasad bih ostavio ustaljeni oblik ("sidnejsk-"), a u pravu si za Pageta. – KWiki (razgovor) 02:50, 18 novembar 2017 (CET)

Ćao, KWiki. Da te pitam u vezi s ovom izmjenom i sličnim... Ima li nekakav problem u vezi s trenutnim oblikom datuma rođenja i smrti (recimo, taj što je bio u toj izmjeni) pa zato uklanjaš ili je nešto drugo? Lično ih dodajem u nove članke jer mislim da je bitno za uvod (po meni bi dodavanje mjesta rođenja i smrti uz datum bilo pretrpavanje /kao što je, naprimjer, ovdje/, odnosno da je sâm datum "sweet spot" između pretrpanosti i korisnosti/relevantnosti tog podatka). Znam da se može vidjeti u infokutiji (kad je ima), ali opet kontam da je dovoljno važno da se uvrsti, a i nekako mi "bolje" izgleda kad ima nešto u zagradama nakon kojih ide "bio je", nego kad odmah stoji "bio je" nakon imena (naprimjer, ovdje). Zanima me šta ti misliš. – Srdjan m (razgovor) 16:43, 5 decembar 2017 (CET)

Ja ih uklonim ako u članku ima infokutija (ne diram ako je nema) baš zato što mi to djeluje kao ponavljanje suhih podataka (kutija je odmah tu, nije negdje "zavučena" i sve se lijepo vidi :)). Ne kažem da sam sad u pravu, samo opisujem kako to shvatam. Ako je pogrešno, neću to više dirati, nikakav problem. – KWiki (razgovor) 17:23, 5 decembar 2017 (CET)

... za zastave:
šablone kao npr:  Bosna i Hercegovina,  Bosna i Hercegovina, ... pišemo u ovakvom obliku . Postoje napomene kao  na primjer ovdje, ovdje, ovdje... :) --Golden Bosnian Lily (r) 17:14, 14 decembar 2017 (CET)

Navika jedna muka, a odvika sto i jedna. :-) Upotrijebim ponekad i te novije, ali morat ću se i naviknuti na njih. :) P. S: Na EN (a vjerovatno ne samo kod njih) imaju i šabloni tipa  (samo s troslovnom oznakom za državu, a prikaže i zastavu i ime), pa sad trebamo li ih i mi napraviti ili ne – dalo bi se razmisliti. – KWiki (razgovor) 17:25, 14 decembar 2017 (CET)

Zar ne bi bilo bolje kategorije kao, npr., :Kategorija:1864 u Sjedinjenim Američkim Državama pisati gramatički dok ih je manje nego kasnije (kad ih bude hiljade) prepravljati? Nedavno smo imali primjer s kategorijama o nogometu (Kategorija:1980 u nogometu) itd. – Golden Bosnian Lily (r) 15:03, 15 decembar 2017 (CET)

Misliš da mi nije prošlo kroz glavu? :-) Samo nisam htio odstupiti od dosadašnje prakse, jer, iako jest greška, ona je svuda ista. Jedino ako se to ne može ispraviti botom (ono nekad što se nadamo)... E onda smo gotovi. :-) – KWiki (razgovor) 15:09, 15 decembar 2017 (CET)

:Ako nemamo bota za ovu akciju, može se napraviti plan: svaki admin po jedan kontinent i to je to :) --Golden Bosnian Lily (r) 15:12, 15 decembar 2017 (CET)

::Pik moja Antarktika! --- CH3OHCl3Radodaj H2O 15:20, 15 decembar 2017 (CET)

Šta ono rekosmo za naslove ovakvih članaka? "Brazil–Andora" ili "Brazil – Andora"? Pretpostavljam da je primaknuto, ali budući da ih je mnogo, rekoh bolje da pitam. – Srdjan m (razgovor) 15:08, 30 decembar 2017 (CET)

Provjerio. Odmaknuto. Da se i to skine s dnevnog reda. :-) – KWiki (razgovor) 17:08, 30 decembar 2017 (CET)

Možeš li ovde da uradiš članak o rukometašu Mrkonji koji je iz Zavidovića, igrao je za šabačku Metaloplastiku. Pozdrav. -- Soundwaweserb (razgovor) 11:28, 20 januar 2018 (CET)

Znam ko je. ;-) Hvala na prijedlogu.  Sad će morati čekati kao što čeka i većina drugih stvari jer sam u priličnoj gužvi s poslom, ali kad se oslobodim, moj je (ako me ko ne pretekne dotad :-)). – KWiki (razgovor) 12:52, 20 januar 2018 (CET)

Kad budeš imao vremena, pogledaj ovaj šablon u igralištu. Želim pružiti mogućnost da se napiše i latinizirana verzija takvih pisama, ali ne znam treba li ubaciti parametar za transkripciju ili za preslovljavanje (transliteraciju). – Srdjan m (razgovor) 16:11, 28 januar 2018 (CET)

Pravopis daje primjere samo za imena iz malo davnije prošlosti, koja se kod nas pišu fonetski. Uopće se ne spominje važi li to i za savremena imena ili se za njih primjenjuje međunarodna (što će reći: engleska) transkripcija (mada vidim da se mi na Wiki uglavnom koristimo engleskom), tako da ne znam sad ni ja šta je bolje odabrati. A "obične" riječi... Valjda bi njih trebalo fonetski, s tim da se zadržavaju apostrof i udvojeni suglasnici po potrebi). Ne znam je li ti ovo i od kakve pomoći. – KWiki (razgovor) 16:49, 28 januar 2018 (CET)

: Eh, samo me više zbuni. ;-) Mislim da ću staviti onako kako je na en.wiki. Parametar je ionako "trans", tako da će biti lako kasnije promijeniti tekst koji se ispisuje s "transliteracije" na "transkripciju" (ako bude potrebno) jer počinju isto, a vrijednosti prilagoditi. – Srdjan m (razgovor) 16:54, 28 januar 2018 (CET)

Zar si to preuzeo botovske poslove? ;) -- Edin(r) 19:54, 8 mart 2018 (CET)

Pa kad pravi botovi spavaju. :-P Ooj, pa gdje si, bolan, Sunce te (o)grijalo? Šta ima, kakav si itd., itd.? – KWiki (razgovor) 19:58, 8 mart 2018 (CET)

: Neka, vidim na koga mogu računati kad mene i bota nema. :) Ma super sam, uglavnom sve pod kontrolom. Ali kako vidiš skroz sam zaboravio za wiki pa mi nešto naumpalo da malo navratim. Šta se ovdje dešava i šta sam propustio? Kako si ti? Jeli te slušaju? -- Edin(r) 20:05, 8 mart 2018 (CET)

:: Imam i ja povremenih pauza u radu na Wiki zbog pravog posla, ali držim se tu uglavnom (ono, radim i dalje svoje oblasti, ažuriram koliko stignem /a nikad ne stignem sve/, pišem manje novih). Slušaju li me? Pa, većinom. :) – KWiki (razgovor) 20:21, 8 mart 2018 (CET)
Evo nakon Cere i AnTonija i ti si došao na red. Poslao sam ti ranije moj odgovor na tvoju poruku sa pitanjem dobro/zdravo za burazere. To je lijepo. Ima jedna sitnica koju sam zaboravio da s tobom raspravim. Prošle godine si mi nešto popravljao po Ranoj bizantijskoj umjetnosti. Ma gramatičke stvari nisu sporne, jer kad se radi i griješi se. Naročito kad se uzima materijal iz više knjiga, od kojih je svaka imala više od 500 stranica. Nego, ona tvoja "zahvalnica" u stilu "hemičar jezikoslovac" nekako je bila onako tvoj pogolemi promašaj, a pomalo i uvreda. Ti i ja smo jako lijepo sarađivali ovih zadnjih 4-5 godina, a ne znam šta ti bi pa tako nešto provali. Iskreno se nadam da si pokušao da se našališ, ali eto ispade neslana šala. Ako nije bila šala, e onda meni ne preostaje ništa drugo nego da dođem do nekih zaključaka koji nisu nimalo prijatni za tebe, a i nije ih lijepo iznositi na ovako jednom javnom mjestu. Naravno da sam napravio grešku i to je sve u redu ako je i ispraviš. Nema nikakvih problema, ali ja lično vjerujem da se mogu koristiti obje varijante (zapadna i istočna) u slučaju riječi "hrišċanski/kršċanski." I jedna i druga su pravilne, a to je jedna od mnogih stvari po kojima je BiH posebna. Nisam htio ništa da pjenim ni da diram, jer meni je bitno znanje, a ne neko sad naduravanje i nabijanje mog ega nekom drugom. Najbolji primjer za ovo ti je i kad je naš Munja blaženi na stranici Cyril Genik obrisao infokutiju zajedno sa slikom koja je tu bila odranije. Po meni je to čisti vandalizam, ali pošto dotični lebdi tamo negdje u dalekim i hladnim prostranstvima asteroidnog pojasa između Marsa i Jupitera, najbolje ga je ostaviti da tovi svoj ego. Nego da se sad vratimo opet tebi. Sjeti se kad te je onaj Ukrajinac zamolio da gramatički popraviš stranicu Limena katedrala. Tvoj odgovor njemu je bio u stilu: nemam vremena, ali eto mene interesuje samo Islam.
Da popravim utisak o nama kao wiki - zajednici ja sam je donekle gramatički popravio. Povrh toga sam te zamolio da vratiš ukrajinske oblasti koje si ti obrisao, a zatim sam uzeo da ih radim. Prekinuo sam svoj rad na Vizantijskoj umjetnosti i uzeo da radim ukrajinske oblasti. Ja nisam tebi ništa prebacio po ovom pitanju, jer to se ne radi jaranima. Onaj Ukrajinac se kasnije zahvaljivao, a svojim primjerom sam ti pokazao da smo mi ipak jači kad smo složni i da se bolje uklapamo sa vanjskim svijetom kojeg smo i dio. Ne treba da se zatvaramo, nego da sarađujemo sa svijetom. Nadam se da je ovo bilo ljekovito za tvoj hercegovački ego i da mala drugarska kritika i ukazivanje na neke stvari neċe uticati na naše dobre drugarske odnose.
Nerko65 (razgovor) 03:17, 14 mart 2018 (CET)

: Nisi baš sve povezao kako treba. Idemo redom:

Zahvala "hemičaru pravopiscu" nije bila upućena tebi nego našem dežurnom "hemičaru" jer me prethodno nešto pitao u vezi s nečim u tom članku ili mi napomenuo da bi trebalo popraviti (malo je davno bilo, pa se ne mogu svakog detalja sjetiti), a ja i on znamo se i "licem u lice", pa u sažecima ponekad bude obosmjernih poruka i pošalica. :-)

"Kršćanski / hrišćanski" – u Pravopisu iz 1996. oba su naporedna; u priručniku istog autora iz 1999. ima samo "kršćanin". Pravopis inače daje blagu prednost zapadnim oblicima u odnosu na istočne u primjerima ovog tipa.

Zanimanje (samo) za islam = u smislu rada na Wikipediji kad su religije u pitanju (najčešće nemam vremena ni za islam, kamoli za ostale religije i općenito sam malo uradio u toj oblasti, kad sve saberem).

Brisanje – nekad je to brisanje s namjerom da se malo "pogura" rad na njima (članci podložni brisanju često znaju dugo stajati da ih niko ne dira, a kad se neki obrišu, to upadne u oko ponekome /ne mislim sad na tebe i ukrajinske oblasti nego općenito/, pa upita da budu vraćeni; dakle, mali psihološki trik ;-)).

No sikiriki, sve u redu. I bolje je što si me pitao, da ne bi štogod ostalo nejasno. P. S: Dobro došao nazad. :) Koliko god ti život dozvoli biti tu vrijedno je. – KWiki (razgovor) 04:25, 15 mart 2018 (CET)

Možda bi vas ovo moglo zanimati: WWE Greatest Royal Rumble. Lijep pozdrav. Uspjeh je ključ života (razgovor) 12:34, 26 mart 2018 (CEST)
I zahvaljujem na Dobrodošlici. Uspjeh je ključ života (razgovor) 12:34, 26 mart 2018 (CEST)

عَلَيۡهَا تِسۡعَةَ عَشَرَؕ  :) slučajnost.--- CH3OHCl3Radodaj H2O 19:23, 30 mart 2018 (CEST)

Dolazi nam u aprilu sad. 😉 —Munja (razgovor) 21:04, 4 april 2018 (CEST)

Gdje si čuo, gdje si čuo? :-) Za muštuluka si. :-) Čekam(o) ga k'o Penelopa Odiseja, ihahaj... – KWiki (razgovor) 22:19, 4 april 2018 (CEST)

: Posjeti pravopis.ba ⚜👍 —Munja (razgovor) 08:54, 5 april 2018 (CEST)

:: U međuvremenu sam vidio (dobio) neke riječi i mogu samo reći da mi Kulinova povelja djeluje prirodnije / bosanskije od njih. No, vidjet ću još. – KWiki (razgovor) 11:29, 5 april 2018 (CEST)

Pogledaj ovaj portal! Napravio sam šablon 365-1 za skokove, a koristim ga kao 365 za biatlon. Pregledni rezultati i za skijaške skokove! --AnToni(R) 19:30, 9 april 2018 (CEST)

Sve sam vidio ali olx.ba kao referencu još nikad (do maloprije).--- CH3OHCl3Radodaj H2O 22:07, 5 maj 2018 (CEST)

Pozdrav, KWiki, trebala bih malu pomoć. Je li na Wikipediji bio članak Galerija Novi hram u Sarajevu? Tražila sam da nije izbrisan i ne mogu da nađem. --.sophie  (razgovor) 23:23, 24 maj 2018 (CEST)

Pa gdje si ti? :-) Vidim da opet navraćaš. I drago mi je to vidjeti. Kako si? A što se galerije tiče, zaista ne znam, da ne pričam napamet (a nije ni iz nekog od područja koja pokrivam). Pretražio sam i ja nabrzinu u zapisniku brisanja, ali nije ništa izbacilo, pa ili sam loše pretražio ili članka nikad nije ni bilo. Uglavnom, krajnji je ishod isti: nema ga. :-) Ako imaš (dovoljno) materijala (i vremena), samo piši. – KWiki (razgovor) 00:32, 25 maj 2018 (CEST)

: Hvala, nasla sam malo vremena da radim :) Napisat cu clanak uskoro. Jos nesto sam htjela da vidim: postoji li mogucnost da se clanak Grafika malo izmjeni u smislu kako su druge wiki radile, da je clanak direktno vezan za likovnu umjetnost (kao kod hr. wiki https://hr.wikipedia.org/wiki/Grafika) ili da se doda Graphic (disambiguation) (kao na en wiki https://en.wikipedia.org/wiki/Graphics) -- .sophie  (razgovor) 12:50, 25 maj 2018 (CEST)

:: Ne znam (na) šta tačno misliš. Grafika je opći (i širok) pojam pod koji se podvode pojedinačne vrste i tehnike, pa bi se i članak trebao ukratko dotaći svake od njih, a tamo gdje ima dovoljno materijala nije nikakav problem (tačnije: poželjno je) napraviti poseban članak o datoj vrsti ili tehnici (koliko vidim, tako je i na EN Wiki, a mi uglavnom prevodimo s nje). – KWiki (razgovor) 14:27, 25 maj 2018 (CEST)

:: Možeš li izbrisati ovu sliku? Kad stignem, sredit ću i članak o grafici; sad sam bolje razumjela da je rađena po EN Wiki. -- .sophie  (razgovor) 00:53, 29 maj 2018 (CEST)

::: Izbrisano i sređeno ono što ima o Braquesu. Inače, nedavno sam uradio članak o jednoj Velázquezovoj slici s namjerom da nastavim tu i tamo raditi na tome jer ima dosta članaka koji su kratki, a opet zadovoljavaju neki minimum da mogu stajati na Wiki. – KWiki (razgovor) 03:27, 29 maj 2018 (CEST)
Hvala za sliku. Planiram i ja srediti svoje kratke clanke, imam ih par :) --.sophie  (razgovor) 00:47, 31 maj 2018 (CEST)

Prijema ovom tekstu to je u Austrijskom carstvu  ali navodi na Austriju, Cesku i Bohemiju.--Свифт (razgovor) 22:14, 9 juni 2018 (CEST)

To je Chemnitz, samo što je na sr.wiki pravilno transkribiran u K a ne u Š (nije Sch nego Ch) :) --- CH3OHCl3Radodaj H2O 22:22, 9 juni 2018 (CEST)

: I ja sam to prvo pomislio, ali bit će da su Šemnice i Jáchymov u Češkoj, prema ovom linku. Uostalom, lahko je ispraviti uvijek ako se ispostavi drugačije. – KWiki (razgovor) 22:26, 9 juni 2018 (CEST)
Božić je prvi započeo sa probnim otkopima a prvi koji je otkrio Majdanpek u novije doba je bio baron Herder Saksonac 1835 --Свифт (razgovor) 23:08, 9 juni 2018 (CEST)

Nikad se nije ni prikazivalo pojedine sablone na mobilnoj verziji. Vazi za svaku Wikipediju, osim za infokutije. Jedino da prebacis na desktop verziju (ima na dnu), pa da prikaze. Selam 🤠 —Munja (razgovor) 23:46, 14 juli 2018 (CEST)

Hi KWiki,
I have opened a discussion about selection of Bosnian representatives to Wikimedia CEE Meeting 2018, a meeting of Wikipedians from our region, Central and Eastern Europe, here: Wikipedia:Čaršija#Wikimedia CEE Meeting 2018. Fellow Wikipedians suggested you as a possible candidate. Can you please confirm if you are interested in participation? We would need to know who are the Bosnian representatives tomorrow (15 August) by the end of the day.
Thank you, on behalf of Wikimedia CEE Meeting team – NickK (razgovor) 16:25, 14 august 2018 (CEST)

Hvala na sugestijama. Navikao sam se na ovaj jezik koji koristim ovdje preko bare, pa mi to postalo sasvim normalno. Napravi tabele i drugih slikara pa da radim "u pauzi" između golemih stranica.
Nerko65 (razgovor) 13:13, 28 oktobar 2018 (CET)

Zamolio bih te da kad budeš radio novu tabelu, obavezno mi pripremi Caravaggia. To bih volio da zaplavim, naravno poslije ona 2 što si mi veċ savjetovao da uradim. Nevezano za ovu temu, juče sam gledao stranicu o Pachelbelu što si mi davno savjetovao da je uradim. Sad kad sam završio Josepha Haydna, sad je i to došlo na red. Ovih dana dolazi i moj burazer filmadžija kao pojačanje našem timu, pa idemo po starom. Pozdrav. – Nerko65 (razgovor) 17:32, 31 oktobar 2018 (CET)

To se traži. :-)  A za Caravaggia (ili bilo kojeg slikara) jednostavno ne smijem ništa obećati, ali držat ću ga na umu, pa... – KWiki (razgovor) 19:50, 31 oktobar 2018 (CET)

Prelistavao sam neki dan nedavne izmjene i naletio na ovu poruku. To me navelo da vidim s tobom oko pojedinih imena ukrajinskih i bjeloruskih naselja. Budući da je dosta toga ušlo posredstvom ruskog, opet se pitam koji bi to bili ukorijenjeni nazivi, a koji ne. Uzmimo Kijev – to je sigurno ukorijenjeno, odnosno nema šanse da će biti Kijiv po ukrajinskom. Onda sam vidio da si premjestio Harkov na Harkiv, pa sam se zapitao šta s gradovima kao što su Lavov (ukr. Львів, rus. Львов), Vitepsk (bje. Віцебск, rus. Витебск), Polock (bje. По́лацк, rus. По́лоцк) itd. A i Чернобыль (odnosno ukr. Чорнобиль) svakako bi trebalo premjestiti da ima lj na kraju. – Srdjan m (razgovor) 12:16, 8 decembar 2018 (CET)

Nažalost, i novi pravopis potpuno je zaobišao ukrajinski i bjeloruski, kao da ne postoje, tako da ne mogu ništa reći. A za Harkiv sam bio i zaboravio da sam ga premjestio. Kod nas u literaturi ustaljene su ruske verzije imena [lično smatram da je ruski "najnormalniji" od ova tri jezika, tj. najviše je očuvao vezu s korijenom; ukrajinski ima nekoliko fonetskih specifičnosti (npr., ikavizam, kao kod Dalmatinaca), ali je većinom sličan ruskom (iako ima i elemenata sličnih poljskom), a Bjelorusi su reformisali pravopis i uveli tzv. "akanje" (izgovaranje svakog nenaglašenog O kao A) i u pisanje (u ruskom je to samo u izgovoru, za ukrajinski ne znam) tako da su najviše "zastranili", uvjetno rečeno, i njihova je imena po novom pravopisu dosta teško skontati i povezati s ruskim oblikom]. Nisam institucija i ne mogu na svoju ruku odlučiti šta uraditi ovdje. Mogu samo preporučiti da se do daljnjeg držimo ruskih verzija, zbog ukorijenjenosti (što znači da se Harkiv može vratiti na Harkov /iako znam da bi još Ukrajinaca moglo prigovoriti ako ih "put" nanese ovdje, ali možemo im lijepo objasniti stvar/). P. S: Pogledaj ovo i ovo, ako već nisi. – KWiki (razgovor) 20:27, 9 decembar 2018 (CET)

Nazivi pojedinih naselja u Ukrajini i Bjelorusiji

Treba li da AWB-om popravim to u tekstovima?--AnToni(R) 17:25, 27 decembar 2018 (CET)

Možeš, a i ne moraš. Ovo je sitnija stvar, tj. oboje je prihvatljivo, samo sam pojednostavio jer je odavno udomaćeno. – KWiki (razgovor) 17:30, 27 decembar 2018 (CET)

:Samo reci, nemoj Gubiti vrijeme!--AnToni(R) 17:33, 27 decembar 2018 (CET)

Mislim da je hadž u odnosu na hadždž neispravno! U pitanju je tešdid na slovu dž. Takve primjere imamo i u riječima Allah, Muhammed... ("donekle" i u riječima: Mekka...) Znamo da promjenom jednog fethe, kesre, damme, tešdida riječ apsolutno mijenja i prijevod. -- Golden Bosnian Lily (r) 20:10, 4 januar 2019 (CET)

Onda se žali Haliloviću. :-) A znam vrlo dobro to što kažeš. U Pravopisu je hadž, ali je zul-hidždže (uz zul-hidže). – KWiki (razgovor) 20:31, 4 januar 2019 (CET)

Zašto? Neko pravilo? Pravopis? Konsenzus? Onako... "ofrlje"!? --Golden Bosnian Lily (r) 12:28, 10 januar 2019 (CET)

Zašto se mijenjaju sinonimi? --- CH3OHCl3Radodaj H2O 12:33, 10 januar 2019 (CET)

: "Vijek" i "stoljeće" nisu sinonimi per se (vijek trajanja, životni vijek, srednji vijek, radni vijek - probajte tu staviti "stoljeće"). Stvar je u preciznosti. Stoljeće je uvijek upravo to – 100 ljeta / godina, a vijek je to samo uvjetno, u kontekstu. – KWiki (razgovor) 13:00, 10 januar 2019 (CET)

:: Nisam dobio zadovoljavajući odgovor! Ili sam ga dobio, a da ga nisam shvatio! A budući da ga nisam shvatio, vjerovatno će se onda buduće prepravka s stoljeća na vijek smatrati vandalizmom (jer već imamo prijetnje pojedinih "administratorčića" da se "Švajcarska" ne smije prepraviti u "Švicarska" te da ću biti sankcionisan). Jednostavno, bojim se da kakav "admin ne iskoči iz grmlja" (citat mog prijatelja) i pojede Crvenkapicu. -- Golden Bosnian Lily (r) 13:25, 10 januar 2019 (CET)

:::U ovom novom pravopisu (tačnije mobilna aplikacija) kaže sljedeće: vijek, nom. mn. vijekovi / vjekovi. Dakle riječ nije neispravna niti je pogrešna, prema tome nema smisla mijenjati je s nekom drugom riječi. --- CH3OHCl3Radodaj H2O 13:45, 10 januar 2019 (CET)

:::: @GBL: Moguće je da samo nisi shvatio. (Iako je precizno navedeno, tako da ne može ostati nejasnoća, ali dobro.) Ne znam kako se "vijek" i "tisuća" mogu dovesti u vezu; može samo "milenij". Po novom pravopisu može i "Švicarska" i "Švajcarska" i tu je sloboda izbora, u ličnoj upotrebi; za nazive članaka postoji konsenzus. P. S: "Pošto" je vremenski veznik (= "nakon što"). U značenju koje si namjeravao upotrijebiti može stajati samo "budući da" na početku rečenice, odnosno "s obzirom na to da" u sredini rečenice. Ne postoji riječ "ubuduća"; postoji prilog "ubuduće" ili pridjev "budući/-a/-e". Dalje, načelno treba "smatrati nečim", ne "smatrati kao nešto". Prije pisanja / raspravljanja o jeziku trebalo bi prvo vladati njime, tj. značenjima i konstrukcijama kako treba. Ako neko počne smatrati da radim na štetu bosanskog jezika, onda nemam šta više reći.  @C3r4: Niko nije ni rekao da je riječ neispravna (naprotiv, savršeno je ispravna) nego da je značenjski manje precizna od riječi "stoljeće" za stogodišnji period. Naučite čitati šta piše(m). Nije ovo strani jezik da bude toliko nejasno. – KWiki (razgovor) 13:59, 10 januar 2019 (CET)

::::: Mislim da je GBL mislio na stoljeće a ne tisuću. Btw. vijek znači 100 godina isto kao i stoljeće. Kako neka riječ može biti značenjski preciznija od druge koja isto znači? Kako može npr. kruh biti značenjski precizniji od hljeba i obrnuto? Stoljeće je vjerovatno nastalo od sto + ljeto (ti to bolje znaš :) :) kao što je NaCl nastalo od Na + Cl (što ja bolje znam hehehe), poenta je ako i jedna i druga riječ savršeno dobro zamjenjuju jedna drugu a istovremeno po pravopisu su dopuštene i ispravne obje, uz to da smo nekad davno napravili konsenzus i kazali: ok, vijek i stoljeće, otok i ostrvo su sinonimi, međutim u naslovima članaka koristit ćemo ostrvo i vijek, dok u tekstu članka je dozvoljeno korištenje obje varijante, uz opasku ako je neko već započeo članak korištenjem jedne varijante nećemo mijenjati u drugu.--- CH3OHCl3Radodaj H2O 14:06, 10 januar 2019 (CET)

:::::: Upravo sam gore u zagradi naveo primjere koji jasno potvrđuju da "vijek" i "stoljeće" nisu sinonimi, odnosno međusobno zamjenjivi, za razliku od "otoka" i "ostrva". A s ostalim se slažem. P. S: Može se promijeniti izbor između varijanti i u napisanom članku; bitno je samo da je u istom članku svuda ista, zbog dosljednosti, a do autora je koju će već odabrati. – KWiki (razgovor) 15:00, 10 januar 2019 (CET)
Ostajem pri svojoj tezi da je vijek ispravnije od stoljeća, Švicarska od Švajcarske... a razloge ću zadržati za sebe. Naravno, da sam lično pisao rječnik umjesto Halilovića dodao bih u rječnik sve te riječi, ali bih naveo i prednost 2:1 u korist već prvonavedenih riječi. Razlozi su očiti ako prođemo Bosnom kroz gradoveeeee... --Golden Bosnian Lily (r) 14:48, 10 januar 2019 (CET)

Svako ima pravo na mišljenje. (Usput, nisam nigdje spomenuo "hiljadu".) -- KWiki (razgovor) 15:00, 10 januar 2019 (CET)

Hello. I looked at Prva nogometna liga Litvanije and was suprised, that BS_wiki Prva liga is profesional and called A lyga. In Lithuania profesionalna liga A lyga. And Pirma lyga is a second tier, semi-profesional league. I think bosnians a little bit confused about LT lyga`s and their levels. :en:A Lyga (lt. A lyga) and :en:I Lyga (lt. Pirma lyga) -- Makenzis (razgovor) 15:00, 10 januar 2019 (CET)

Vidim da imaju problem sa certifikatom. Inače je uvijek poželjna zaštićena konekcija preko HTTPS-a, ali dobro, važnije je da link uopšte funkcioniše. :) -- Edin(r) 15:02, 16 februar 2019 (CET)

To ti je za mene špansko selo. :-) No, samo neka radi. :-) – KWiki (razgovor) 17:00, 16 februar 2019 (CET)

Koja bi bila najbolja riječ za Hatnote na našem? :) -- Edin(r) 20:59, 17 februar 2019 (CET)

Ukratko: nemam pojma. :-) Nemamo riječ, jedino da smislimo neku, tipa "Vršna napomena". :-) – KWiki (razgovor) 22:06, 17 februar 2019 (CET)

: Neradi se o napomenama, nego o tzv. "notama na vrhu" (i.e. , ). Izmislit ćeš ti nešto, siguran sam u tvoju kreativnost. :) -- Edin(r) 22:27, 17 februar 2019 (CET)

::Opaska :D --Munja (razgovor) 22:30, 17 februar 2019 (CET)

* YouTube nije pouzdan izvor?! Zavisi koje video klipove linkuješ! Usmeravam na dokumentarne i edukativne priloge. Čak i B92 je u svom tekstu koji sam postavio u članku stavio link za youtube kanal Nacionalne geografije.--Свифт (razgovor) 15:51, 18 februar 2019 (CET)
Ok :)--Свифт (razgovor) 17:41, 18 februar 2019 (CET)

Hello can I ask why did you block one of our m:swmt members? He was reverting vandalism and blanking on this wiki as part of his job.Aldnonymous (razgovor) 13:47, 2 mart 2019 (CET)

: Hah... I did not even realize it. A mistake in hurry – I wanted to block the other guy, whose action was reverted. I am very sorry. I unblocked BRPever right away. Thank you very much. – KWiki (razgovor) 13:53, 2 mart 2019 (CET)

:Oh it's fine for me, I see no harm done as long the block log didn't incriminate BRPever, thanks for unblocking BRPever.-Aldnonymous (razgovor) 13:55, 2 mart 2019 (CET)

:Thanks! everyone makes mistake once in a while so no problem.:) --BRPever (razgovor) 14:01, 2 mart 2019 (CET)

Preuzeli smo  i  sa EN wiki koji koriste Modul:Age. Standard na EN wiki je da nema linka u datumu, jer je nepotrebno (ima neka smjernica tamo, zna Edinwiki).  je ostao po starom jer ne poziva Modul:Age u sebe. --Munja (razgovor) 20:15, 3 mart 2019 (CET)

zašto brišete moje uređivanje? šta nije uredu dapopravim? Mihajlo

Šta misliš da automatski generišemo stub članke i zatim ručno krenemo da dopunjajemo materijal? Mogao bih se napraviti fin projekat. :) -- Edin(r) 15:26, 26 mart 2019 (CET)

Šablon:Podaci o zastavi Makedonija trebao bi ostati za sva dešavanja u Makedoniji prije promjene imena. Za novo linkovanje i prikazivanje zastave i imena Sj. Makedonije treba koristiti Šablon:Podaci o zastavi Sjeverna Makedonija (trenutno skraćenica SMK - a po potrebi možda uvesti i neku drugu. Pozdrav! -- AnToni(R) 16:06, 12 april 2019 (CEST)

Hvala na ispravci, živ i zdrav bio! – KWiki (razgovor) 22:17, 12 april 2019 (CEST)

Hvala puno. :) --Mateo K 01 (razgovor) 22:35, 12 april 2019 (CEST)

Nema na čemu. Sve po zasluzi. ;-) – KWiki (razgovor) 22:48, 12 april 2019 (CEST)

Hvala za izmjene, nisam bio sinoć gotov. Nemam pojma šta su italik i pasus, ali nazirem pomalo :-). Dok šablon za izmjene stoji dovršiti ću ja to.--Zagor Te Nej 2013 (razgovor) 21:30, 18 april 2019 (CEST)

: Znam, znam, nego samo onako napomenuh. Italik (ili kurziv) jest ovo (ukošen tekst), a pasus je odlomak teksta. – KWiki (razgovor) 22:32, 18 april 2019 (CEST)

Čestitke na prvih 50k :) :)--- CH3OHCl3Radodaj H2O 11:26, 11 maj 2019 (CEST)

Šefe jel' dovoljno? --- CH3OHCl3Radodaj H2O 12:38, 15 maj 2019 (CEST)

Ako može da vratiš stranicu o Anatoliju Borisoviču Solovjanenku. Ja ċu malo da je sredim.
Nerko65 (razgovor) 15:00, 17 maj 2019 (CEST)

Hvala na informaciji; ima infokutija, hvala bogu, u zavidnom broju i neka su područja odlično pokrivena infokutijama, ali historijske ličnosti baš i ne. Npr., ako sam dobro vidio, nema infokutije tipa plemić, vlastelin, sudija, vojno lice ili slično koja bi najbliže odgovarala Nikoli Draškoviću. Postoji Infokutija: osoba, ali je ona preopćenita. Budući da nisam previše spretan u izradi infokutija, molim Te da, kad stigneš, izradiš odgovarajuću infokutiju. Pozdrav, --Silverije (razgovor) 22:08, 17 maj 2019 (CEST)

Poštovani admin, dragi KWiki!
Imam jednu zamolbicu. Jel' možeš baciti oko na moje nedavne izmjene?
Nadam se da se nećeš naljutiti ako te zamolim da mi odobriš status autopatrolera ili možda čak urednika. Kako vidiš, moji doprinosi su uredni i definitivno mi ne pada na pamet da izvodim gluposti na bs.wiki. Bio sam dugogodišnji suradnik Wikipedije na hrvatskome jeziku na kojoj imam status ophoditelja, sad većinom doprinosim na njemačkoj Wikipediji na kojoj sam urednik. U zadnje vrijeme sve češće navratim na bs.wiki. Mislim da ću i vama na taj način oduzeti dosta posla, jer ponekad uklanjam i zlonamjerne izmjene štetočina.
Bio bih jako zahvalan!
Srdačan pozdrav, Koreanovsky (razgovor) 19:21, 25 maj 2019 (CEST)

I da nisi zamolio, bilo bi pitanje vremena kad bi ti neko dodijelio status. :-) Nije teško vidjeti ko šta radi ;-) Hvala na svakoj pomoći, i unazad i unaprijed. :-) – KWiki (razgovor) 19:24, 25 maj 2019 (CEST)

: Hvala tebi! Želim ti još ugodan vikend! :) --Koreanovsky (razgovor) 19:35, 25 maj 2019 (CEST)

Zdravo, KWiki!
Šta misliš o tome? :)
Pozz. --Koreanovsky (razgovor) 16:59, 3 juni 2019 (CEST)

Nemam neko mišljenje, tj. i može i ne mora. :) To su samo brojevi ionako. :) – KWiki (razgovor) 15:02, 8 juni 2019 (CEST)

nema problema...kad završim ovu Sloveniju, poslije ću da češljam sve te urađene članke. Pozdrav.--Rethymno (razgovor) 16:23, 9 juli 2019 (CEST)

Nešto što će tebi biti vjerovatno interesantno https://www.youtube.com/watch?v=NztgXMLwv4A --Munja (razgovor) 14:24, 18 august 2019 (CEST)

Zanimljivo, naravno. Mada su brojke i dalje male. Ali bilo bi ljepše pričati međuslavenski putujući slavenskim zemljama nego engleski. – KWiki (razgovor) 14:40, 18 august 2019 (CEST)

Dobar je prijedložiċ, a to ċu svakako imati u vidu. Biċe i to urađeno. Lijep pozdrav.
Nerko65 (razgovor) 01:28, 6 septembar 2019 (CEST)

Al ne mislim da je potrebno jahati po tipografskim greskama. Al ako se bolje osjecas, slobodno onda mijenjaj nekih 5000 poruka po wiki koje sam pisao. -- WizardOfOz talk 12:52, 7 septembar 2019 (CEST)

Nisu sve bile tipografske ("has" je treće lice jednine, a subjekat je u množini + nisam siguran treba li Present Perfect ili pluskvamperfekt). :) Ali glupo mi je nešto ispraviti, a nešto ostaviti ako već ispravljam (o čemu se može razmisliti, doduše :-)). Svako dobro i hvala ti što nisi zaboravio na Wiki. :) – KWiki (razgovor) 13:07, 7 septembar 2019 (CEST)

:Ok. Do sad me niko nije ispravljao na stranicama za razgovor. A kako se i to izgleda za mog odsustva izmijenilo, onda cu se maniti pisanja po stranicama za razgovor. --WizardOfOz talk 13:10, 7 septembar 2019 (CEST)

:: Ne, nego ću se ja okaniti ispravljanja. :-) – KWiki (razgovor) 16:01, 7 septembar 2019 (CEST)

. – THWTMJG (razgovor) 17:42, 15 septembar 2019 (CEST)

Za raju. ;) -- Edin(r) 23:14, 23 septembar 2019 (CEST)

Hvala! Niegodzisie (razgovor) 15:54, 13 oktobar 2019 (CEST)

Kako ovakav spisak može uopšte kršiti autorska prava? -- Edin(r) 12:23, 8 novembar 2019 (CET)

To pitaj autora na EN. :-) Ni ja ne kontam. – KWiki (razgovor) 13:13, 8 novembar 2019 (CET)

Dobro, znači, šabloni se ne brišu. Ali mislim da bi ih trebalo urediti. – Franjo Josip (razgovor) 12:17, 11 novembar 2019 (CEST)

: Naravno da bi. Bila je greška u samom šablonu. Ode se i u njemu se popravi. ;-) Hvala na ukazivanju (ne pokrivam to područje inače, pa ko zna bih li ikad vidio). Inače je taj šablon nepreveden / nedorađen s imenima, pa ako budeš imao vremena i volje, tvoj je. :-) – KWiki (razgovor) 12:24, 11 novembar 2019 (CET)

Gravitational microlensing na en kod nas bi bilo Gravitacijsko ...,  microlens je mikroleća, a naš glagol od mikrolećasti – palapabosnia (razgovor) 18:07, 21 novembar 2019 (CET)

Ne može se tvoriti glagol, a ni radna imenica. Jednostavno: "Gravitacijska mikroleća" (tako je i na ostalim jezicima, osim na engleskom). – KWiki (razgovor) 13:57, 22 novembar 2019 (CET)

: pogrešno sam napisao da je mikrolećasti glagol palapabosnia (razgovor) 21:03, 22 novembar 2019 (CET)

ako ste u mogućnosti da vratite datoteku Grb općine Moravske Toplice. Osoba koja je mijenjala grbove izgled aje obrisala sliku grba unaprijed pa poslije shvatila da nema na commonsu. -- Rethymno (razgovor) 14:57, 14 decembar 2019 (CET)

Evo Srđan ju je vratio. Nisam bio uz računar kad je stigla poruka. – KWiki (razgovor) 15:48, 14 decembar 2019 (CET)

Ćao, KWiki. Vidio sam još prošlog mjeseca da holandska vlada radi na nekakvoj vrsti rebrandinga i da ne želi da se upotrebljava Holland nego Nederland. Izgleda da se sprovodi ili da je već sprovedeno na snagu ako je vjerovati ovome i ovome, a prenijeli su i neki domaći mediji. Rekoh da pitam hoće li to išta uticati na imenovanje na bs.wikiju ili je to više za englesko govorno područje? Usput, sretna Nova, s malim zakašnjenjem. :-) – Srdjan m (razgovor) 01:03, 3 januar 2020 (CET)

Vidio sam i ja. Ne znam šta će biti s time s obzirom na to da nam je Pravopis frišak. U ovoj godini trebalo bi se početi s radom na još jednom pravopisu, pa vidjet ćemo. A za lijepe želje nikad nije kasno. :-) Hvala, također. – KWiki (razgovor) 12:50, 3 januar 2020 (CET)

Ako ti padnu na pamet nekakave česte pravopisne greške koje bi se mogle ispraviti botom, slobodno dodaj pod "Poslovi" pa ću pogledati. Već sam prošao kroz gotovo 20.000 članaka i popravio razne varijacije datuma na oblik "5. 1. 2020" u referencama, a sprema se i zamjena raznih engleskih i ISO-oblika (evo primjera). :-) – Srdjan m (razgovor) 16:32, 23 januar 2020 (CET)

Što se tiče popravki datuma sigurno nisi zaboravio na ovu temu. ;) -- Edin(r) 14:02, 26 januar 2020 (CET)

: : Ako znaš promijeniti modul za reference da odbija ISO (2020-01-26) i engleske datume (January 26, 2020 i 26 January 2020), mogao bih odmah krenuti na posao. ;-) Ako ne, vidjeću da ja skontam kako, pa ću krenuti u zamjenu. – Srdjan m (razgovor) 14:10, 26 januar 2020 (CET)

:: Baš smo u istoj temi toj pisali o tome da se razmisli o različitim unosima. Bilo bi dobro podržati engleske varijante unosa, što olakšava kopiranje s en.wiki. Mislio sam da se razlikuje ovo sa dva različita šablona. Bot bi mogao da konvertira automatski jedan format na drugi na osnovu ovoga. To je što se tiče unosa, a prikaz bi naravno trebao da bude isti. -- Edin(r) 22:54, 26 januar 2020 (CET)

::: To mi je obećao sam autor tog modula podesiti kad bude imao vremena (da se podržavaju i engleski, a da se ispisuju ovi domaći). Valjda hoće. – Srdjan m (razgovor) 23:02, 26 januar 2020 (CET)

:::: Mogu ja napraviti, samo se treba odrediti šta ćemo podržavati, a šta ne. ;) -- Edin(r) 10:48, 27 januar 2020 (CET)

::::: E pazi, mislio sam ovako. U inputu moramo dozvoliti ISO-oblik – GGGG-MM-DD – jer ga automatski dodaje alat za reference u vizualnom uređivaču i odbijaju to promijeniti za pojedine jezike (pitao sam već), s tim da tu ne treba dozvoliti početne nule. Trebalo bi dozvoliti i engleske DMY (27 January 2020) i MDY (January 27, 2020). Od domaćih trebalo bi dozvoliti D. M. GGGG (27. 1. 2020), tj. s bjelinama i bez tačke na kraju kao nekakav primarni i poželjni format, te D. MMMM GGGG (27. januar 2020) kao sekundarni, a ostale (bez razmaka, s početnom nulom i sl.), koje sam ionako već zamijenio, označiti nepravilnim. Samo treba paziti da se ne dozvole kombinacije tipa 27. January 2020 i sl. Još bi valjalo kad bi modul mogao stripovati, tj. ukloniti sâm tačku iza godine ako postoji. Što se outputa tiče, trebalo bi omogućiti da se svi ti dozvoljeni oblici (sem drugog domaćeg) pretvore u "27. 1. 2020". Eto ti plana, pa sad vidi ko će prvi – ti ili onaj drugi lik ;-). –Srdjan m (razgovor) 11:43, 27 januar 2020 (CET)

Đes, KWiki. Nisam te odavno smarao, red bi bio vala. ;-) Nego, gledao sam na TranslateWikiju naše prevode, pa ima mješovitih oblika za "delete": negdje "izbrisati / izbrisano", a negdje "obrisati / obrisano". Šta smatraš da bi bio bolji oblik u softverskom kontekstu brisanja stranica, pa da na to uskladim da bude dosljedno? – Srdjan m (razgovor) 17:59, 7 februar 2020 (CET)

Ooo, a tu sam negdje. :-) Kakav si? A stavi "izbrisati". "Obrisati" je za nešto konkretno (npr., mokru površinu, lice i na taj fazon). – KWiki (razgovor) 18:16, 9 februar 2020 (CET)

Nadam se da ću se popraviti... Haris (razgovor) 13:00, 5 mart 2020 (CET)

Ko ne (po)griješi znači da ništa i ne radi. ;-) – KWiki (razgovor) 13:11, 5 mart 2020 (CET)

Nemoj popravljati datume, Srđan ima bota za to. Preleti sedmično, i sredi sve. :) Haris (razgovor) 23:49, 23 mart 2020 (CET)

Nisam samo datume (barem sada), ali hvala ti na napomeni. ;-) – KWiki (razgovor) 23:52, 23 mart 2020 (CET)

: Žao mi da se patiš s tim, to je već praktično riješeno tim botom. Mislim da se Srđan raspitivao i za ispravljanje automatskog generiranja referenci, tj. datuma u njima, ali ne znam šta bi od toga. A ovo ostalo pratim, pravim mentalne zabilješke, i mislim da ću uskoro imati manje grešaka. I hvala na pomaganju :) Haris (razgovor) 23:56, 23 mart 2020 (CET)

Pozdrav, imam par pitanja i odnose se na davanje imena pjesmama i albumima. Kako se vrši postavka imena za albume i singlove određenih pjevača? Da li ime ide samo bez imena pjevača ili ide i ime pjevača? Kad se zapravo ime pjevača stavlja u zagradu i kako napraviti razliku između istoimene pjesme i istoimenog albuma?
Npr. Pjesma Dino Merlin - Ljubav i album Dine Merlina - Ljubav
Hvala Markonixbg (razgovor) 21:37, 8 april 2020 (CEST)

Jednostavno: kad nema albuma (ili pjesama, ako je pjesma) drugih izvođača pod istim naslovom, onda ne treba dodatna odrednica u zagradi. A za ovo drugo dodaje se "(album)" i "(pjesma)". Mada će ovdje biti malo članaka o domaćim pjesmama jer jednostavno malo ko ima znanja o nastanku da bi napisao dovoljno teksta (a onih koji znaju nema na Wiki). Zato članke tog tipa uglavnom prevodimo s EN Wiki mada i kod njih ima prekratkih. A kad je riječ o albumima, imali smo članaka koji su imali samo infokutiju, jednu rečenicu i suhi spisak pjesama, a to nije članak, pa smo ih izbrisali. P. S: Vidi i ovo, npr. – KWiki (razgovor) 22:09, 8 april 2020 (CEST)
Ok, skontao sam. Uglavnom, što se tiče albuma i singlova, mislio sam se s tim malo detaljnije baviti pa ću praviti te stranice o kojima mogu naći bar 2 reference i gdje mogu napisati 2-3 reda teksta. Što se tiče nazivanja pjesama i albuma, postavljaću ih na način kako si i objasnio. Hvala Markonixbg (razgovor) 18:15, 9 april 2020 (CEST)
Izvini za brisanje, mislio sam da se diskusije brišu nakon završetka. Markonixbg (razgovor) 14:18, 11 april 2020 (CEST)

Pozdrav, KWiki. Zanima me tvoje mišljenje o nazivu članka Nyabarongo. Razmišljao sam da prebacim stranicu na naziv "Njabarongo" jer slova "y" nema u abecedi bosanskog jezika, ali ne želim praviti greške bez potrebe. Arnel  (razgovor) 20:50, 21 april 2020 (CEST)

Nyabarongo. A detaljnije pogledaj ovdje. Hvala što pitaš i samo nastavi s radom. ;-) – KWiki (razgovor) 00:51, 23 april 2020 (CEST)

Hello KWiki, If you have the time, and these two articles are not yet reviewed when you get a chance to look at them, could you review them? Nicola Mitchell (razgovor) 17:33, 10 maj 2020 (CEST)

Maybe baby :-) (don't take this wrong – it's a movie title :-)). – KWiki (razgovor) 12:22, 11 maj 2020 (CEST)

:Hello KWiki, Could you go through the Stefanija Turkevič article the same great way you did with her sister's article Irena Turkevič-Martinec when you can find the time? Nicola Mitchell (razgovor) 22:42, 19 juni 2020 (CEST)

:: I will, until the end of month. – KWiki (razgovor) 11:55, 20 juni 2020 (CEST)

:::Thanks Nicola Mitchell (razgovor) 12:39, 20 juni 2020 (CEST)

:::: Done (albeit a little later than I said). – KWiki (razgovor) 21:32, 4 juli 2020 (CEST)

:::::When you get a chance, do you want to review my most recent change to Stefanija Turkevič?  Thank you. Nicola Mitchell (razgovor) 12:47, 24 januar 2021 (CET)

[[Stefanija Turkevič]] and [[Irena Turkevič-Martinec]]

Pozdrav, kolega!
Imam jedno pitanje koje nije toliko vezano uz Wikipediju, ali čini mi se kao da bi mogao znati odgovor. Naime, riječ je o vezničkoj skupini "s obzirom na to". Ide li i ona poput "budući da" samo na početak rečenice jer uvodi zavisnu rečenicu koju se od glavne odvaja zarezom ili postoji kakvo drugo pravilo? Pitam podjednako za bosanski i hrvatski jezik, dobro će mi doći u prilagodbi članaka. Hvala ti unaprijed na odgovoru! --Pajo Pajimir 16:28, 11 maj 2020 (CEST)

Odzdrav / otpozdrav. :-) I hvala na pitanju. Negdje sam pročitao da kaže da "budući da" ide samo na početku, a "s obzirom na to da" samo u sredini rečenice. Meni je dovoljno do daljnjeg. :-) – KWiki (razgovor) 02:09, 13 maj 2020 (CEST)

Pozdrav. Tek sada vidim da imamo dva šablona, ovaj stariji  i  prema kojem sam imenovao i članak. Pa eto ako si u mogućnosti da provjeriš koji je prikladniji naziv a višak se može ukloniti. Hvala. --BosnianWikiS (razgovor) 12:51, 9 juni 2020 (CEST)

Je li web-stranica / web-sajt ili veb-stranica / veb-sajt? Znam da ste Srđan, Munja i ti već o tome diskutovali, ali nije donesena konačna odluka. – Semso98 (razgovor) 19:10, 13 juni 2020 (CEST)

A trebalo bi "veb-sajt" (za website) i "veb-stranica" (za web page) ako već nećemo prevoditi. Upravo vidjeh "veb-portal" u ovoj aplikaciji Pravopis.ba. – KWiki (razgovor) 19:50, 13 juni 2020 (CEST)

Pozdrav, kolega KWiki! Srdačno Vam se zahvaljujem na toploj dobrodošlici. Veselim se našoj budućoj suradnji. Ako trebate bilo što slobodno ostavite poruku na mojoj stranici za razgovor. Još jednom, hvala i ugodan dan! Bonzg (razgovor) 13:09, 16 juni 2020 (CEST)

razlika između "Do teritorijalne reorganizacije u Sloveniji bila je u sastavu stare općine Radovljica" i "Do teritorijalne reorganizacije u Sloveniji nalazila se u sastavu stare općine Radovljica"? odn. šta je ispravno, a šta neispravno. Hvala.--Rethymno (razgovor) 14:36, 16 juni 2020 (CEST)

Pravilno je "bila je" (izraz glasi "biti u sastavu"; a nalazi se nešto što je izgubljeno ili neotkriveno). Doduše, ima nekih situacija s enklitičkim oblicima "jesam" u kojima "nalaziti se" bolje paše zbog tečnosti rečenice. – KWiki (razgovor) 04:02, 19 juni 2020 (CEST)

Pozdrav, hvala vam na poruci i dobrodošlici. Sredjujem članak o Šejli Kamerić i prihvatila sam da se promjene ne vide; vlasnik članka treba da prihvati promjene - da li mi možete pomoći oko toga - sad čekam tu osobu da potvrdi ili ne potvrdi promjene? Hvala vam na odgovoru i izvinite ako su pitanja previse basic, učim još. :) Zivazava (razgovor) 15:16, 25 juni 2020 (CEST)ZivazavaZivazava (razgovor) 15:16, 25 juni 2020 (CEST)

He-he :) Ma nema problema. Ne postoji nikakav "vlasnik članka", samo iskusniji korisnici s dodatnim opcijama (birokrati, administratori, urednici) koji pregledavaju i odobravaju izmjene (novih ili neregistriranih korisnika). Wikipedija je slobodna za sve (ali ima određena pravila i smjernice, kao i svaki projekt, naravno; linkovi na osnovne stvari upravo su u dobrodošlici – zato se i postavlja). Izmjene će već neko pregledati (možda i ja ako me neko ne preduhitri – trenutno radim drugu stvar). Pozdrav i svako dobro. – KWiki (razgovor) 15:22, 25 juni 2020 (CEST)
Hvala za objašnjenje! Sve jasno :) Pozdrav i svako dobro i vam! Javim se ako bude još nešto, ako vam nije problem! --Zivazava (razgovor) 21:17, 29 juni 2020 (CEST)Zivazava

Obavezno dođi :) --Arnel  (razgovor) 18:21, 3 juli 2020 (CEST)

života ti. Stavi ti sad tačke iznad 12.000 naselja...:)--Rethymno (razgovor) 16:28, 6 juli 2020 (CEST)

Ne izmišljam. :) Rekao bih daleko prije da sam vidio. A postoje botovi i AWB, valjda se mogu donekle "upregnuti" za to. Ti samo nastavi svoj posao (bez kojeg bi ovaj projekt bio prilično siromašniji). – KWiki (razgovor) 18:12, 6 juli 2020 (CEST)

:Hajde, hajde...valjda niko neće crći bez tačkica, kukica, crtica...Lijep pozdrav.--Rethymno (razgovor) 18:18, 6 juli 2020 (CEST)

:: Ubacit ću ja AWB-om tačke i interne linkove, samo treba buduće članke tako formatirati!--AnToni(R) 19:00, 6 juli 2020 (CEST)

Pitanje vezano za deklinaciju gradova, npr. "Grad Bihać", "Grad Cazin" i "Grad Živinice". Da li je
* "Spisak naseljenih mjesta u gradu Bihać" ili "...u gradu Bihaću"
* "Spisak naseljenih mjesta u gradu Cazin" ili "...u gradu Cazinu"
* "Spisak naseljenih mjesta u gradu Živinice" ili "...u gradu Živinicama"?
--Semso98 (razgovor) 23:29, 26 juli 2020 (CEST)

Već sam kod tebe nešto odgovorio, ali ono je kad je odrednica "općina". Kod odrednice "grad" ide "...u gradu Bihaću / Srebrenici / Livnu", tj. mijenjaju se obje riječi kojeg god roda (i broja) grad bio. – KWiki (razgovor) 12:48, 27 juli 2020 (CEST)

Izgleda, Čiča, grdno sam te rasrdio sa "jedinjenjem", ha-ha! Ovo je, stari moj, bilo onako "leteċi" pošto na sh i sr-wiki piše da je hinokitilol organsko jedinjenje, a na en-wiki "compounds". Ma nije ni bitno, stavljaj šta hoćeš. Pozdrav! – Nerko65 (razgovor) 02:28, 10 august 2020 (CEST)

: Ma kakvo rasrđivanje... :-) Nego jedinjenje je u srpskom; u bosanskom je spoj. ;-) Inače, kakav si? Kakva je situacija? P. S: Ne daj se godinama, druže! :-) ;-) – KWiki (razgovor) 02:42, 10 august 2020 (CEST)

: Super sam, hvala na pitanju. Život ide u laganom ritmu, što je nekad pjevao Zvonko Bogdan. Situacija je dobra ovdje gdje sam ja, a ti mi se Čiča čuvaj tamo i pazi to malo posla što je još ostalo. Lijep pozdrav.:-)
Nerko65 (razgovor) 20:12, 11 august 2020 (CEST)

Pozdrav, zar nije prirodnije reći Diskografije grupe Coldplay umesto Coldplaya kako si ti stavio? Vodim se logikom kako piše u kategoriji npr. Diskografija grupe Queen. – SimplyFreddie (razgovor) 15:20, 24 septembar 2020 (CEST)

Odzdrav. :-) Nema potrebe za dodatnom odrednicom u slučajevima kad se naziv može normalno deklinirati, poput ovog, i kad je značenje nedvosmisleno. I kod Queena može bez nje (sama riječ "Diskografija" dovoljna je odrednica), samo što je to davno napravljeno, a muzika inače nije jedno od područja kojima se bavim ovdje, osim sporadičnih manjih izmjena, pa nisam zalazio "tamo". – KWiki (razgovor) 15:34, 24 septembar 2020 (CEST)

Poništeno preusmjerenje u članku bubreg bespotrebno je i brzopleto. Isto imaju i ostale wiki. Ako poništavate, obrišite link, a što je jazuk!  Crazy&confused (razgovor) 16:36, 28 septembar 2020 (CEST)

Čemu kilometarska preusmjerenja ako se naziv članka sastoji od jedne riječi? Linkuje se samo ta riječ. – KWiki (razgovor) 16:49, 28 septembar 2020 (CEST)
;Malo smo prenervozni ?! Našto to i čemu?! Crazy&confused (razgovor) 23:30, 30 septembar 2020 (CEST)

: Malo smo pregluhi i nedokazni. Krhko je znanje. – KWiki (razgovor) 00:14, 1 oktobar 2020 (CEST)

Dobar dan, KWiki, samo sam usput želio pitati, pošto sam još uvijek nov na wikipediji, možete li mi objasniti kako se prave nove kategorije. Ja želim trenutno da napravim kategoriju Twitch-streameri (jedna od kategorija u članku Tyler1, nisam siguran da li mogu postavljati reference ovdje), ali ne znam kako da je ubacim kao aktivnu ili postojeću kategoriju. Volio bih da mi pojasnite. Lijep pozdrav! Zonaga (razgovor) 20:56, 30 septembar 2020 (CEST)

Isto kao i sve drugo. :-) Ukucaš Kategorija:(Naziv kategorije) na dnu članka (a ne moraš ni ukucavati – samo klikni na komandu u donjoj alatnoj traci) i sačuvaš. Ako je plava, znači da postoji. Ako je crvena, klikneš na nju i napraviš je i povežeš je na Wikipodacima s istom kategorijom na drugim Wikipedijama kao što se povezuju i članci. Bitno je samo pravilno imenovati i kategorizirati (i kategorije se kategoriziraju). Ako postoji kategorija na Commonsu povezana s datom kategorijom na Wikipediji, onda se ubaci i . Isto važi i za portal. Klikni na bilo koju postojeću, pa onda na "Uredi izvor" da vidiš kako to izgleda "iza zavjese". Evo, npr., ova. – KWiki (razgovor) 21:07, 30 septembar 2020 (CEST)

: Zaboravih ti reći da i u Postavkama, na kartici Dodaci, staviš kvačicu pokraj HotCata. Tada ćeš u člancima pored kategorija vidjeti plus-minus, minus i dvije strelice; klikom na plus dodaješ ili mijenjaš kategoriju/-e (otvori se polje da ukucaš), klikom na minus direktno uklanjaš. – KWiki (razgovor) 12:47, 1 oktobar 2020 (CEST)

Poštovani, skoro sam počela kačiti tekstove na Vikipediji i jako bih vam bila zahvalna na pomoći. Stranica koju sam okačila o Meridian Sportu je obrisana, a kao razlog je naveden "reklama" (https://bs.wikipedia.org/wiki/Meridian_Sport).
Možete li mi reći koji deo je tačno reklamni? Želela bih da okačim stranicu i da ona bude u skladu sa svim pravilima Vikipedije, te bi mi dobrodošla Vaša pomoć. Ako možete, uputite me, molim Vas, na reklamni deo kako bih ga ispravila i prilagodila.
Hvala unapred!

Nemam vremena ovih dana, a nisam ga ni stigao pogledati prije nego što je izbrisan. Ne znam koliko su kladionice i relevantne za enciklopediju ovog tipa (možda jesu, nisam se nikad bavio njima). Stil pisanja treba biti objektivan, opisati kompaniju "udaljeno", "iz trećeg lica", uz navođenje provjerljivih referenci (nepovezanih s Meridian Sportom, tj. vanjskih izvora). Pozivam i AnTonija da dadne još smjernica po potrebi. – KWiki (razgovor) 12:12, 27 oktobar 2020 (CET)

Ja sam rekao Harisu da onako napiše site notice, da ne ispadne da je on nepismen haha. Arnel  (razgovor) 22:40, 5 novembar 2020 (CET)

Hahaha :-) Imaš nagradu za poštenje (makar verbalnu). :-) – KWiki (razgovor) 22:56, 5 novembar 2020 (CET)

Poštovani KWiki, postoji kategorija na WCommonsu. U nastavku je link . Pozdrav, Silverije (razgovor) 19:39, 12 novembar 2020 (CET)

Znam. :-) Nego treba u kategorije dodavati šablon  kad ta kategorija postoji i na Commonsu. Ma sitnica zapravo. – KWiki (razgovor) 20:22, 12 novembar 2020 (CET)

Ja sam siguran da može ići za Azijski mjesec ;) Arnel  (razgovor) 10:54, 18 novembar 2020 (CET)

Bok, KWiki!
Imam jedno pitanje... Nedavno je jedan kolega na hr.wiki pitao kako treba deklinirati imena različitih sportskih klubova ako se sastoje od više riječi (npr. Šahtar Donjeck)... Budući da sam vidio da si ti napravio ovo čudo, pretpostavljam da mi možeš objasniti zašto se deklinira samo posljednja riječ u imenu? Znam da sam na fakultetu učio da se u npr. višerječnim imenima djela na latinskom deklinira samo posljednja riječ (npr. Carmina Burana, Carmina Burane itd.), ali vrijedi li to i za ostale jezike? Unaprijed ti hvala na odgovoru!  -- Neptune, the Mystic 19:59, 23 decembar 2020 (CET)

Zdravo, zdravo! Koliko se sjećam, u bosanskom to pravilo važi i za ovakve slučajeve. Što ne znači da nekad neću provjeriti. :-) – KWiki (razgovor) 20:23, 24 decembar 2020 (CET)

Imamo li mi ovdje HotCat alat? Zašto se kategorije moraju "ručno" postavljati?--Santasa99 (razgovor) 15:19, 4 februar 2021 (CET) Problem rješen!--ⓢⓐⓝⓣⓐ    pit 21:46, 4 februar 2021 (CET)

Kaže li se kod vas sob ili irvas? Pitam jer se sob spominje 9 puta , a irvas 7  Croxyz (razgovor) 21:02, 19 februar 2021 (CET)

U rječniku unutar novog Pravopisa stoji "sob" (barem na aplikaciji "Pravopis.ba"), ali ni "irvas" nije nepoznat u svakodnevnoj praksi. Dakle, dati prednost "sobu", a "irvas" ostaje stvar ličnog izbora (ne može se označiti kao nepravilan jer nema razloga za to). – KWiki (razgovor) 21:36, 19 februar 2021 (CET)

E, šta da radim s ovakvim kategorijama i riječima u člancima? Važe li kao dubleti ili mijenjam po uzoru na ovo? – Srđan (razgovor) 20:01, 26 februar 2021 (CET)

Trebalo bi "put(evi)" u naslovima članaka i kategorija radi ujednačenosti, a u tekstu je stvar izbora jer je i "cesta" u redu. – KWiki (razgovor) 20:45, 26 februar 2021 (CET)

Evo mene opet. :-) Radim na infokutiji za albume da automatski ispisuje boje i vrste albuma, pa se nadam da ćeš mi moći pomoći kako napraviti razliku između određenih termina. Pazi sad ovo: navode različito soundtrack, television theme, film score i cast recording. Imaš li ikakve prijedloge kako bih ih mogao razlikovati? Zasad sam samo preveo film score kao filmska muzika, što je logično, a iskreno ne znam kako ovo ostalo. – Srđan (razgovor) 18:39, 1 mart 2021 (CET)

Siguran sam samo da je "film score" filmska muzika. :-) "Soundtrack" bi mogao biti "zvučna podloga" (i širi je pojam od filmske muzike), a "Theme music" muzička tema (eventualno muzički motiv). "Cast album" možda je najbolje ne prevoditi do daljnjeg :-) ("album glumačke postave"). Naravno, sve je ovo podložno reviziji / promjeni. – KWiki (razgovor) 20:17, 1 mart 2021 (CET)

Imam pitanje, ako ne postoji ni bosanski ni hrvatski naziv nekog filma / specijala ili serije, smijemo li koristiti srpske nazive (prilagođene bosanskom pravopisu)? Korisnikca:Imjustthere 12:45, 10 mart 2021 (CET)

Ako postoji naziv rasprostranjen na tržištu Srbije, onda ne vidim problem u tome. No, čim se pojavi bosanski naziv (ili hrvatski, jer većina filmova i serija u Bosnu i Hercegovinu stiže preko Hrvatske), trebalo bi ga promijeniti. A uvijek je korisno i napraviti preusmjerenje s izvornog naziva. – KWiki (razgovor) 13:32, 10 mart 2021 (CET)

:OK, thx. BTW, nezz jesi li primijetio, ali nedavno sam dovršila Snježno kraljevstvo, da znaš :). Korisnikca:Imjustthere 16:28, 10 mart 2021 (CET)

:: A dama je prekoputa... Pa što ne šutiš? :-) Primijetio sam, naravno (tj. Srđan mi je rekao :)), ali baš sam danas ostavio poruku na Čaršiji da se ipak neću moći posvetiti tome kao što sam bio planirao jer život trenutno ima "jače" planove". :) Neću biti ovdje sljedeće 3-4 sedmice. A ti samo radi i pitaj "starije" ako šta zapne. – KWiki (razgovor) 17:28, 10 mart 2021 (CET)

Pozdrav, KWiki! Zanima me piše li se "božiji" ili "božji" ili je moguće oboje? U pravopisu iz 2018. je "božiji", mada mu ja i nešto ne vjerujem jer ima već podosta grešaka :) Arnel  (razgovor) 16:45, 17 mart 2021 (CET)

: U bosanskom su pridjevi ovog tipa na -iji. A ovaj može biti ili "Božiji" (< Bog) ili "božiji" (< bog u općem značenju). – KWiki (razgovor) 11:28, 27 mart 2021 (CET)

:Hvala na odgovoru! I brzo nam se vrati ;) Arnel  (razgovor) 12:08, 27 mart 2021 (CET)

Pozdrav, nedavno sam dovršio članak Spužva Bob Skockani. Ako nije problem, bi li ga možda mogao pregledati? Hvala, lp. :) Korisnikca:Imjustthere 20:21, 26 april 2021 (CEST)

Ako-ako. – KWiki (razgovor) 21:50, 26 april 2021 (CEST)

Pitah te ovdje, ali možda se nismo dobro razumjeli pa rekoh da provjerim prije nego što masivno idem mijenjati botom. Ima podosta opština koje su zvanično postale gradovi relativno nedavno (imaš ovdje spisak zvaničnih gradova). E sad, nisam siguran treba li, ako uzmemo primjer Dervente, tretirati "grad" kad dio naziva ili odvojeno kao običnu imenicu? Npr. "X je naseljeno mjesto u gradu Derventi" ili "X je naseljeno mjesto u Gradu Derventi". – Srđan (razgovor) 12:32, 30 april 2021 (CEST)

A rekao bih da je ovo kao i s riječju "općina": kad se misli na instituciju, veliko O, a kad se misli na teritorijalnu jedinicu, malo O. Vidi šta kažu i ovdje, pod F. Doduše, "Grad" može biti i dio zvaničnog imena teritorijalne jedinice (npr., Grad Zagreb), pa je u tom slučaju G veliko. Kod službenih gradova u Bosni i Hercegovini najprije bih rekao da se "grad" odnosi samo na status naselja, tj. da nije dio službenog naziva. (Drugo je kad je riječ o nazivu /pod/institucije, npr., "Porezna služba Grada X".) Valjda te nisam dodatno zbunio. :-) – KWiki (razgovor) 16:23, 30 april 2021 (CEST)

: Ništa onda, stavio sam malim slovom. Ako bude kasnije trebalo mijenjati tu je sada bot pa neće biti (toliki) problem. :-) – Srđan (razgovor) 10:19, 1 maj 2021 (CEST

Zar je teško ispraviti slovnu grešku u jednoj rečenici?! Lakše obrisati cio šablon et al. Zar i ja ne učestvujen u konsenzuisu i zašto me ne obvavijestite kadobrišete cio članak?!!! Bio je to doslovbno preveden en.wikipedijski članak. Sve mi se čini da vježbate strogoću na (u genetici) boljem od sebe. Ne cijenite sav prijepodnevni trud!!! 21775198.138-dopisnik (razgovor) 00:02, 3 maj 2021 (CEST)

Piše zašto je obrisan (jedna rečenica nije i ne može biti članak; greška nije utjecala na brisanje, inače bi bila gomila obrisanih; to je bila samo usputna primjedba). Ako ima još materijala za članak, pa ništa lakše nego vratiti ga. P. S: Ne vježbam strogoću. Cijenim trud. Zato Vas i opominjem, jer znam da možete raditi bolje / pažljivije, ali kao da ste non-stop u nekom sprintu. Wikipedija je dugoprugaška utrka. Nikad neće biti urađeno sve što bi trebalo biti urađeno, ni na EN, kamoli na ovima poput naše. Kvalitet bi trebao biti ispred kvantiteta (ne potcjenjujući ni kvantitet). – KWiki (razgovor) 00:48, 3 maj 2021 (CEST)

: Bilo bi fer da mi se javi kad se članak obriše i zašto. Bilo bi fer da se poštuje obim kao i u en.wiki. Imam i ja pametnijeg posla. 21775198.138-dopisnik (razgovor) 02:09, 5 maj 2021 (CEST)

:: Još jednom: ne postoji obaveza ni pravilo za obavještavanje o brisanju ni na jednoj Wikipediji (koliko mi je poznato). A zar ne bi bilo lijepo bolje vladati svojim jezikom i ne upotrebljavati konstrukcije koje on ne poznaje? Neke konstrukcije ili oblici koji su u engleskom sasvim normalni u našem jednostavno ne postoje niti mogu postojati zbog razlike u prirodi jezikâ i nemamo niti ikad možemo imati njihove ekvivalente. (Digresija: Nekad smo imali neke od njih, prije 800-900 i više godina, ali su s vremenom i razvojem jezika nestali. Ruski je sačuvao najviše iz tih starih vremena.) A Vi uporno po njima. I opet svako drugi kriv, samo Vi uvijek i u svemu u pravu, uvijek zavjera protiv Vas, neko ometanje, sprečavanje... A ne vidite da neke stvari radite pogrešno. U redu je i pogriješiti, niko od nas nije mašina, ali ustrajavanje u greškama (raznih vrsta) već je zabrinjavajuća stvar. – KWiki (razgovor) 02:51, 5 maj 2021 (CEST)

Ako misliš da bi ovo trebalo biti primarni naziv u naslovima, kategorijama i slično, javi, pa ću uskladiti. – Srđan (razgovor) 21:02, 19 maj 2021 (CEST)

Bit će javljeno ako bude potrebe. A dotad ostaje dublet (jer šta ćemo s onda s riječju "Osmanlije" – ne možemo reći "Osmani" :-)). Usputni info: država se službeno zvala "Osman(lij)ska Država", ali je kod nas ustaljeno "Carstvo", po analogiji prema ostalim državama sličnog sistema vlasti. – KWiki (razgovor) 16:11, 20 maj 2021 (CEST)

Pozdrav. Ima jedna stvar što treba promijeniti, a to je kada uđeš na "Čaršija" stranicu, i ispod kada kliknes na link "	Međunarodna statistika, broj članaka, korisnika, administratora...", taj link je mrtav tj. ne postoji više, našao sam statistku međunarodnu od wikipedije, pa ako možeš kako da promijeniš, ja bi to uradio, ali ne znam gdje se nalazi taj tekst što napisan na čaršiji. Evo statistike, mi smo na 74. mjestu. SanelPandzic (razgovor) 18:02, 13 juni 2021 (CEST)

Evo Šemso je vidio poruku prije mene. Hvala na napomeni. – KWiki (razgovor) 18:55, 13 juni 2021 (CEST)

Pozdrav, zanima me kada radim članke o glumcim, i kada pišem filmove i serije u kojima su glumili, da li se moraju ti filmovi i serije prevest na nas jezik? Ja sam radio nekoliko članaka oko glumaca, i svi filmovi i seriji u kojima su glumili, sam stavio u tabelu i na naš jezik, a možda ne treba prevodit, pa da pitam :) SanelPandzic (razgovor) 11:32, 18 juni 2021 (CEST)

Treba prevesti sve za što postoji prihvaćen naziv na našem govornom području, pogotovo hrvatskom (jer dobar dio filmova i serija kod nas stiže preko hrvatskih distributera), a kad ga nema, ostavlja se originalni naziv. – KWiki (razgovor) 12:04, 18 juni 2021 (CEST)

Prevođenje serija na naš jezik kod glumaca

Zdravo, KWiki! Negdje sam pročitao, mislim da je bilo u hrvatskom Jezičnom savjetniku, da postoji vrlo sitna značenjska razlika između riječi "strana" i njenog deminutiva "stranica". Naime, "strana" primarno znači "jedna od površina koja omeđuje kakvo tijelo", a stranica "jedna od dviju površina lista papira". Šta ti misliš o tome? Bi li trebalo premjestiti Početna strana ⇒ Početna stranica? – Aca (razgovor) 20:38, 19 juni 2021 (CEST)

Ne znam kako mi to nikad nije došlo na um sve ove godine, ali ovo je tačno; trebalo bi "stranica". – KWiki (razgovor) 22:01, 19 juni 2021 (CEST)

znam da nema, nego nešto testirah palapabosnia (razgovor) 17:59, 20 august 2021 (CEST)

Kako valja postupiti sa prenosom ovog područja u Ukrajini? Kod Ukrajinaca se naš nastavak -nje/-je piše kao -ння/-я, što se transkribira kao -ja, ali onda u prenosu više liči na ženski rod. Vidim da je neko u članku o Ukrajini ovom problemu pristupio tako što je naziv u nominativu ostavio kao Polisja, a sve ostale padeže tvorio kao da su uzeti od nominativa srednjeg roda (dakle, nom. Polisja, gen. Polisja, lok. Polisju). Volio bih čuti mišljenje administratora. Kostović (razgovor) 11:19, 14 oktobar 2021 (CEST)

U nominativu treba "Polesje", u duhu našeg/-ih jezika. – KWiki (razgovor) 11:54, 14 oktobar 2021 (CEST)

90% sam siguran da može za Azijski mjesec, ipak je na azijskoj strani Rusije. Arnel  (razgovor) 20:43, 3 novembar 2021 (CET)

Sigurno! 102%. Willkommen in Asia Club!--AnToni(R) 20:47, 3 novembar 2021 (CET)

: Viel danke. :-) Lani sam namjeravao štošta uraditi za Azijski mjesec i bio sam počeo, ali me splet okolnosti udaljio od kuće na mjesec dana. Ni ove godine neću moći previše doprinijeti jer imam i drugih obaveza, ali Bože moj, može koliko može već. – KWiki (razgovor) 20:53, 3 novembar 2021 (CET)

Sve OK. Tu promenu sam napravio samo kao primer za studente balkanistike ovde u Pragu tokom objašnjavanja kako Wikipedija radi. ;-) Pozdrav. Aktron (r|d) 22:28, 9 novembar 2021 (CET)

Ah... To je skroz druga stvar. :-) Svako dobro. Ide pozdrav pješke sve do Češke. :-) – KWiki (razgovor) 22:34, 9 novembar 2021 (CET)

bio sam u dilemi palapabosnia (razgovor) 15:00, 10 novembar 2021 (CET)

Lijep pozdrav, postavio sam članak "Admir Husić" ali je predložen za brisanje.
Priznajem da je članak neuredan jer nisam imao mnogo vremena da ga uredim, pa bi to popravio...
Što se tiče relevantnosti, čovjek je Kurra Hafiz, pogledajte u članku "Hafiz" šta to znači. On je jedan od dvojice u BiH i regionu.
Pa bi vas zamolio da ne brišemo članak a ja bi ga uredio i kategorisao, tad će imat smisla.
Hvala

: Znam ko je, a dvojicu kurra hafiza znam lično. :-) No, ovdje članci trebaju biti u skladu sa smjernicama Wikipedije. Nije me nikako bilo na Wiki gotovo četiri sedmice (sad će me biti dosta rjeđe nego prije), pa, ako je ovo što spominješ bilo u tom periodu. nemam pojma šta je bilo sa člankom niti znam kakav je bio. – KWiki (razgovor) 16:21, 31 decembar 2021 (CET)

Šta misliš šta je bolje: da su dijagrami s partijama koji prikazuju automatski sve poteze ovdje kod svake partije, ili u glavnom članku? --AnToni(R) 19:03, 4 januar 2022 (CET)

Kad već postoji poseban članak za partije, onda neka ih tu. :-) – KWiki (razgovor) 21:46, 18 januar 2022 (CET)

Hi!
You get this message because you are an admin on a Wikimedia wiki.
When someone edits a Wikimedia wiki without being logged in today, we show their IP address. As you may already know, we will not be able to do this in the future. This is a decision by the Wikimedia Foundation Legal department, because norms and regulations for privacy online have changed.
Instead of the IP we will show a masked identity. You as an admin will still be able to access the IP. There will also be a new user right for those who need to see the full IPs of unregistered users to fight vandalism, harassment and spam without being admins. Patrollers will also see part of the IP even without this user right. We are also working on better tools to help.
If you have not seen it before, you can read more on Meta. If you want to make sure you don’t miss technical changes on the Wikimedia wikis, you can subscribe to the weekly technical newsletter.
We have two suggested ways this identity could work. We would appreciate your feedback on which way you think would work best for you and your wiki, now and in the future. You can let us know on the talk page. You can write in your language. The suggestions were posted in October and we will decide after 17 January.
Thank you.
/Johan (WMF)
19:10, 4 januar 2022 (CET)

Pozdrav, KWIki.
Muči me uvijek da li da pišem "rok-muzika" ili "rock". Isti problem i sa "punk" ili "pank". Šta je pravilno? Arnel  (razgovor) 08:13, 2 mart 2022 (CET)

Nisi jedini. :-) Trebalo bi fonetski: "rok-muzika", "rok" (jest da postoji i slavensko "rok", ali zato je tu kontekst), "pank", "pank-muzika". Mada znam da ima i pravaca koje je bolje ostaviti u originalu; mislim, kako drugačije pisati, npr., death metal? :-) No, ove već odomaćene, koji su prvi nastali i ušli u jezik i već imaju izvedenice treba pisati prilagođeno našem jeziku. A ako autor iz nekog razloga želi koristiti izvorni oblik, onda to ide pod italik. – KWiki (razgovor) 12:25, 2 mart 2022 (CET)

:Hvala na odgovoru. Sad imam par stvari za izmijeniti :) Arnel  (razgovor) 19:00, 6 mart 2022 (CET)

Hello, thanks for the deletions! By the way, if you load
mw.loader.load('//en.wikipedia.org/w/index.php?title=User:Animum/massdelete.js&action=raw&ctype=text/javascript');
through your common.js, you can delete a given list of pages through an interface at Special:MassDelete. 1234qwer1234qwer4 (razgovor) 22:43, 23 mart 2022 (CET)

Thank you too. I am pretty unfamiliar with these kinds of things on Wiki. Greetings. KWiki (razgovor) 23:19, 23 mart 2022 (CET)

Brzo pitanje. :) Jon ili ion? Senahid u onoj aplikaciji navodi samo „jon”. — Aca (razgovor) 12:02, 26 mart 2022 (CET)

Koliko znam, "ion" bi bilo preciznije, ali riječi se ipak prilagođavaju jeziku primaocu, tako da ću još provjeriti. KWiki (razgovor) 13:51, 26 mart 2022 (CET)

Dakle, "jon" (do daljnjeg). Da se mene pita, ostavio bih "ion(ski)" (zbog opozicije prema "jon(ski)" < Jonjani), ali nisam u pravopisnoj komisiji. :-) A možda im je etimologija ista, pa ne znam koliko bi u tom slučaju imalo smisla pravljenje opozicije. KWiki (razgovor) 13:53, 11 april 2022 (CEST)

Poštovanje, hvala Vam na ispravci! Obzirom da je bio dogovor da se stavlja etnička grupa umjesto nacionalnost, zbog toga stavila. Interesuje me kako je to moguće ubaciti u infobox? Hvala unaprijed. Selma373 (razgovor) 13:29, 11 april 2022 (CEST)

Promijeni se naziv parametra u kodu samog šablona. No, to je bolje prepustiti "tehničarima". A ne znam za spomenuti dogovor (doduše, znao sam biti odsutan s Wiki, pa sam možda propustio nešto). Inače, kad je riječ o "osjetljivijim" detaljima, to ne ide bez konsenzusa Wiki-zajednice. KWiki (razgovor) 13:49, 11 april 2022 (CEST)

:: O kakvom se dogovoru radi? Da se narodi preimenuju u etničke grupe? Takvi dogovori mi nisu poznati niti su mogući, jer bi se radilo o samovoljnom preimenovanju određenih pojmova.--AnToni(R) 18:37, 11 april 2022 (CEST)

::Hvala vam na odgovoru. Selma373 (razgovor) 21:36, 11 april 2022 (CEST)

Pitanje u vezi Nedžad Ibrišimović članka

Bok, KWiki!
Samo sam u prolazu, ali imam jedno pitanje za tebe. Naime, trenutačno na hr.wiki botom popravljam posvojne oblike za akronim "UNESCO" u skladu s našim pravopisom iz 2013., koji preporučuje da pišemo "UNESCO-ov". Dakle, sufiks koji označava posvojnost ostaje nam u punom obliku. Međutim, želio bih se tim ispravljanjem pozabaviti i ovdje, pa me zanima kakva je situacija u bosanskom. Zavirio sam na brzinu u Senahidov pravopis, ali ondje nisam naišao na posvojni oblik. Jedino što mi je upalo u oko jest to da spominje leksikaliziran oblik "Unesko". Drugim riječima, kakav bi posvojni oblik preporučio? Uneskov, UNESCO-v ili UNESCO-ov? Ili možda nešto drugo?
Hvala ti unaprijed na odgovoru!  --Neptune 🕉 the Mystic 13:41, 18 april 2022 (CEST)

Ma UNESCO-ov, nema tu neke dileme. :-) Eventualno Uneskov, ali i to je nategnuto. Akronimi su akronimi. KWiki (razgovor) 13:43, 18 april 2022 (CEST)

pa polako ispravljam...Pozz ...--Rethymno (razgovor) 12:50, 14 maj 2022 (CEST)

: Naravno. Neće nikud pobjeći. :-) Svako naselje koje u zvaničnom nazivu ima "...na Moru" piše se tako (s velikim M). P. S: Usput, možeš li nekad baciti oko na članke ovog novog korisnika (barem one o naseljima) jer se svakako preklapa s tvojim područjem rada? KWiki (razgovor) 14:04, 14 maj 2022 (CEST)

:Kad budem imao vremena pogledaću. Pozdrav. Rethymno (razgovor) 14:06, 14 maj 2022 (CEST)

I meni je bilo čudno ovo Sv. Martin Pod Okićem sa velikim P na "pod", očigledno štamparska greška. Hvala i pozdrav.--Rethymno (razgovor) 13:16, 15 maj 2022 (CEST)

::Kwiki je pobrisao tri prve verzije mojih najnovijih članka o genima na hromosomu X, iako su bili korektan prevod sa engleskog! 21775198.138-dopisnik (razgovor) 22:54, 25 maj 2022 (CEST)

::Jesu li hronozona i geološki hron slične ili različite stvari? Pogledati kako je šta povezano na Wikipodacima ovdje i ovdje. KWiki (razgovor) 02:47, 31 maj 2022 (CEST)

E, treba mi mala pomoć. Radim članke o svim iPhoneima, pa sam naletio na problem akuzativa množine za riječ "iPhone". Zasad imam:
N iPhone / iPhonei
G iPhonea / iPhonea
D iPhoneu / iPhoneima
A iPhone / ??
I iPhoneom / iPhoneima
L iPhoneu / iPhoneima
i problem je u tome što ne znam mora li se duplati E ili ide samo jedno u akuzativu množine. Imaš li kakvih ideja šta bi trebalo tu ako nije moguće preformulirati rečenicu? – Srđan (razgovor) 20:48, 1 juni 2022 (CEST)

Odlično pitanje. :-) Trebalo bi iPhone, a ako kontekst nije dovoljan da se razazna da je množina, onda upotrijebiti još neku riječ koja otklanja dilemu (npr., Vidio sam one iPhone). Znam, pada na um i iPhoneove, ali onda bi -ov- trebalo i u ostalim padežima. Ne mislim da bi dva E zaživjela jer bismo ih onda morali oba čitati. A ovo je baš fino pitanje da nekad malo protabirim s kolegama. – KWiki (razgovor) 21:30, 1 juni 2022 (CEST)

I hoću nešto tako. Zašto brisanje. Dušan Kreheľ (razgovor) 01:04, 26 juni 2022 (CEST)

I deleted it a minute ago, but it seems that it has no effect because I am not a bureaucrat. KWiki (razgovor) 01:06, 26 juni 2022 (CEST)

@KWiki: Da ne dužim previše, zamolio bih Vas da izbrišete sve spiskove o dobitnicima Zlatnog ljiljana. Konstantno sabotiranje mog rada na Wikipediji od strane određenog administratora po principu "kadija te tuži, kadija ti sudi" čini svaki pokušaj doprinošenja uzaludnim. Teško je očekivati da će se pronaći iko ko bi glavni spisak dovršio s obzirom da bi to bio prilično dugotrajan posao pa mislim da je bolje da ga nema nikako nego da čami godinama u sadašnjoj formi. – THWTMJG (razgovor) 20:17, 28 juni 2022 (CEST)

Tek vidim poruku (bio na poslu), ali vidim da je Mhare na SZR napisao vrlo slično kako bih i ja. Članak bi trebao ostati, samo ne koristiti izvore koji nisu poznati po neutralnosti. P. S: I dalje mislim da je za mjesta gdje ima dosta dobitnika bolje napraviti posebne članke, a ostali da stoje u glavnom (uz linkove na ove posebne, naravno). Može i ovako stajati, ali kažem čisto iz razloga ako bi spisak bio glomazan. KWiki (razgovor) 00:37, 29 juni 2022 (CEST)

:Kao što sam rekao, ne planiram više raditi na ovom spisku pa je meni svejedno hoće li on stajati u sadašnjem obliku ili ne, mada mislim da je bolje da bude izbrisan nego sa imenima i podacima otprilike 500 boraca (oko 1/3 ukupnih dobitnika). Opširnije sam odgovorio na SZR, ali moram reći da su sporni portali korišteni kao izvor samo u slučaju opće poznatih događaja ili u slučaju da je neki od dobitnika preminuo. – THWTMJG (razgovor) 09:10, 29 juni 2022 (CEST)

Mozes li mi molim te popraviti samo naslov članka o Semiz Ali-paši. Kad sam ga pisao prošle godine greškom sam napisao "Semiz ali-paša" umjesto Semiz Ali-paša. Hvala unaprijed :) Mrjazz123 (razgovor) 18:42, 29 juni 2022 (CEST)

Zdravo. Ja sam korisnik na srpskoj Vikipediji i zanima me da li bih mogao da prevedem svoju stranicu Буч Касиди и Санденс Кид sa srpske Vikipedije na bosansku vikipediju. Hvala unapred na odgovoru, i u slučaju da sam pogrešio lokaciju pitanja, zamolio bih te da me uputiš osobi koja može da mi da konkretan odgovor. Hvala! ~ Korisnik:Uroš Veličković Zmaj 01:06, 1. 7. 2022. (CET)

: Naravno da možeš (mislim, ovo je Wikipedia :-)), s tim da strana imena (iz jezika koji se služe latinicom) treba pisati izvorno, ne po izgovoru. I da članak bude na bosanskom jezičkom standardu. – KWiki (razgovor) 12:22, 1 juli 2022 (CEST)

: Da, naravno, imao bih na umu korišćenje bosanskog jezika, ali se nadam da će u slučaju da nešto izostavim neko biti tu da ispravi moje jezičke greške. ~ Korisnik:Uroš Veličković Zmaj 14:29, 7.1.2022. (CET)

:: : Ako si zainteresovan za ovaj šablon... :-) A u vezi s (ij)ekavicom: gdje je u ekavici dugo E, u ijekavici je IJE, a kratko E = JE. Postoji manji broj izuzetaka, ali ovo pomaže u 95% slučajeva. – KWiki (razgovor) 18:10, 1 juli 2022 (CEST)

I thought so but I wasn't 100% sure. Thanks for instant fix. Eurohunter (razgovor) 16:29, 2 august 2022 (CEST)

Zdravo, KWiki! Možeš li mi, molim te, pregledati moje nedavne izmjene na članku o Mehmedi Spahi. Imamo spor o sadržaju koji bi se trebao riješiti. Da ne idem u detalje, sve sam objavio na stranici za razgovor. Hvala unaprijed. :-) Mrjazz123 (razgovor) 17:33, 21 septembar 2022 (CEST)

Zdravo, zdravo. Nažalost, nemam dovoljno znanja o temi (knjige da ni ne spominjem), zato se nisam uključivao, a vidim da traje spor. Drugo "nažalost": historičari s diplomama neće da se uključe u rad na Wikipediji i onda po člancima iz tog područja bude raznih nejasnoća, sporova, nedorečenosti, netačnosti, pristranosti... – KWiki (razgovor) 17:59, 21 septembar 2022 (CEST)
Razumijem. Odlučili smo da nikako ne spominjemo uzroke njegove smrti jer su ti podaci samo po sebi kontradiktorni. Znaš li nekog administratora/urednika koji je zadužen za uređivanje historijskih članaka da mogu ubuduće upitati za pomoć u ovakvim situacijama. Svakako hvala na javljanju. Lp Mrjazz123 (razgovor) 23:34, 21 septembar 2022 (CEST)

Nemamo "specijalca" za historiju. Mhare se bavi(o) historijom Visokog (tu je štošta uradio) i donekle srednjovjekovne Bosne, ali historija je preširoko područje. Meni je najbliži Drugi svjetski rat (ali izvan granica Balkana) mada odavno ni tu nisam ništa uradio. U mojim prvim godinama imali smo korisnika koji je radio samo historiju i uradio gomilu toga (dinastije, kraljevi, kraljice, spiskovi vladara...), ali je "nestao" prije osam i po godina. I tako... – KWiki (razgovor) 00:25, 22 septembar 2022 (CEST)
Šteta, treba nam jedan diplomirani historičar za poziciju administratora/urednika da se prošire i poprave članci o historiji BiH koji su nepotpuni i netačni. Doći će neko vremenom.
Htio sam još pitati da li moguće da promijenim svoj username u MrJazz1894 Mrjazz123 (razgovor) 14:24, 22 septembar 2022 (CEST)

Zahtjev za promjenu imena podnosi se na Meti (pročitaj upute). – KWiki (razgovor) 15:42, 22 septembar 2022 (CEST)

:ok, hvala Mrjazz123 (razgovor) 15:56, 22 septembar 2022 (CEST)

Pogledaj ovu prezentaciju, prezentiranu u Ohridu na CEE 2022. o novom projektu "Lexeme"! Pri dnu je .pdf datoteka. Kao stvoreno za tebe! Šteta što nisi bio u Ohridu!--AnToni(R) 13:58, 26 oktobar 2022 (CEST)

Hvala ti. Bit će pogledano čim bude zgodna prilika. – KWiki (razgovor) 14:10, 26 oktobar 2022 (CEST)

: https://www.wikidata.org/wiki/Lexeme:L721313 palapabosnia (razgovor) 15:21, 26 oktobar 2022 (CEST)

::Dobro bi bilo, popuniti sve informacije o nekoj riječi. Samo postavljanje bez tumačenja, nema efikasnu svrhu. AnToni(R) 15:47, 26 oktobar 2022 (CEST)

:::Pogledao. I nije mi trenutno baš najjasnija svrha ovoga kad postoji Wikirječnik, tj. kako bi funkcionisalo. KWiki (razgovor) 12:17, 27 oktobar 2022 (CEST)

::::Između ostalog je svrha za poboljšanje mašinskog prevoda, time da se za svaku riječ opiše smisao, sinonimi, primjer, te deklinacije i druge promjene, da se razgraniče sinonimi, razriješe homonimi (kako prevesti: "...gore gore, gore gore...") AnToni(R) 12:50, 27 oktobar 2022 (CEST)

:::::To djeluje kao pisanje još jednog Wikirječnika pored već postojećeg umjesto da se povuče iz te baze ono što ima od domaćih riječi (mada je na našem Wikirječniku taj fond skroman). KWiki (razgovor) 13:12, 27 oktobar 2022 (CEST)

::::::Razlika je! Lexema je viši stupanj Wikidata, dok Wikirječnik nema taj opseg niti svrhu. U Lexemi se riječi mogu definirati, toliko da se raspoznaje da li je dijalekat, arhaizam i sl, a sve u cilju da se poboljša mašinski prevod, koji prevodi statističkim parametrima, a za male jezike znamo na šta takav prevod liči. Dakle imenice u množini i jednini, svim padežima, izvedenice ili pridjevi od imenica...a kod glagola, su potrebne sve glagolske forme i vremena, a kako je sve preko Wikidata povezano svaki novi pojam u Lexemi (označen s početnim L) smanjuje grešku u prevodu. AnToni(R) 13:32, 27 oktobar 2022 (CEST)

:::::::Ne kažem da je isto nego me samo zanima može li se upotrijebiti ono što već ima (jer i na Wikirječniku su dati padežni i konjugacijski oblici). Ono, kopiraš s WR na WD. KWiki (razgovor) 13:39, 27 oktobar 2022 (CEST)

::::::::Može AnToni(R) 13:48, 27 oktobar 2022 (CEST)

Zdravo, KWiki! Deklaracija nezavisnosti ili Deklaracija o nezavisnosti? Primijetio sam da si nazive pojedinih članaka menjao iz potonje varijante u pređašnju. To se, međutim, kosi s mojim jezičkim osjećajem. Meni je logično da se prijedlog „o” piše kad je riječ o službenom dokumentu (Deklaracija o pravima čovjeka i građanina), dok bi se navedeni prijedlog mogao izostaviti kad je riječ o činu (deklaracija rata, deklaracija vjeridbe; značenje: objava, proglašenje). Naravno, za tu argumentaciju nemam neposrednu potvrdu u obliku izvora. Šta ti misliš? Jesi li se vodio nekim izvorom pri premještanju? — Aca (razgovor) 00:26, 12 novembar 2022 (CET)

I proglašenje nezavisnosti je prvenstveno čin kao što je i proglašenje rata, tj. objava nezavisnosti; sam si naveo primjere koji potvrđuju da tu ne treba "o". Nezavisnost se objavljuje direktno: "Proglašavamo / Objavljujemo / Deklarišemo nezavisnost..." (sva tri glagola traže besprijedložni akuzativ, tj. direktni objekat). Fizički oblik toga na papiru ne mijenja ništa u značenju / činu. – KWiki (razgovor) 02:45, 12 novembar 2022 (CET)

Pročitaj šta je Sud rekao. Savasampion (razgovor) 23:13, 8 januar 2023 (CET)

No reference in original Albanian text to the declaration being the work of the Assembly of Kosovo. The language used in the declaration differs from that employed in acts of the Assembly of Kosovo in that the first paragraph commences with the phrase "We, the democratically-elected leaders of our people . . .", whereas acts of the Assembly of Kosovo employ the third person singular. Moreover, the procedure employed in relation to the declaration differed from that employed by the Assembly of Kosovo for the adoption of legislation. It was not transmitted to the Special Representative of the Secretary General and was not published in the Official Gazette of the Provisional Institutions of Self-Government of Kosovo. As the practice shows, he would have been under a duty to take action with regard to acts of the Assembly of Kosovo which he considered to be ultra vires. Taking all factors together, the authors of the declaration of independence of 17 February 2008 did not act as one of the Provisional Institutions of Self-Government within the Constitutional Framework, but rather as persons who acted together in their capacity as representatives of the people of Kosovo outside the framework of the interim administration. Savasampion (razgovor) 23:14, 8 januar 2023 (CET)

Nije u tome poenta nego u rečenici kakvu si je ostavio (zbog onog "NE /krši/" ispada protivrječna samoj sebi: ako je donesena vaninstitucionalno, onda bi valjda trebalo stajati bez negacije, iz perspektive Srbije). To je napomena čisto jezičko-logičke prirode. A u političko-pravni karakter dalje neću ulaziti jer ex-Yu politiku zaobilazim (ne pratim politiku više nego što moram, pa tu imam rupa u znanju), osim vraćanja ovog tipa. KWiki (razgovor) 23:25, 8 januar 2023 (CET)

Kada neće bot, onda će KWiki. ;) Šta ima kakvo je stanje? -- Edin(r) 11:02, 13 januar 2023 (CET)

E nek' si se i ti izvuk'o iz skrovišta. :-) A standardno: radno, kao što možeš vidjeti. Kod tebe? I aktiviraj bota, molim te; osevabit ćeš se za vijeke vjekova. :-) KWiki (razgovor) 11:09, 13 januar 2023 (CET)

: Haha vjerujem ti. :) Gdje trenutno najviše gori? Možda jedan od vikenda da uhvatim malo vremena pa nešto opet napravim (jer stari kod je poprilično "zahrđao").

: A kod mene ima svašta, i privatno i poslovno. Mada, život teče opet po nekom standardu svom. ;) -- Edin(r) 11:30, 13 januar 2023 (CET)

::Pitaj Srđana ili AnTonija, bolje će znati objasniti. :) I navrati češće, nećemo ti ništa. :-)) KWiki (razgovor) 11:36, 13 januar 2023 (CET)
Sta mislite da izbrišete ove članke sa liste najstarijih 1000 koji su u međuvremenu izbrisani? Panassko (razgovor) 11:13, 13 januar 2023 (CET)

. KWiki (razgovor) 11:21, 13 januar 2023 (CET)

Zdravo, KWiki! Kako si? Kako stojiš sa slobodnim vremenom? Primijetio sam da si u pojedinim nazivima članaka dodavao navodnike, npr. Svemirski teleskop "James Webb". Nisu li oni neobavezni? Šta misliš o upotrebi kurziva umjesto navodnika? Postoje li neke preporuke o tome kada moramo upotrijebiti navodnike? – Aca (razgovor) 14:35, 23 januar 2023 (CET)

Nije mnogo loše, :-) hvala na pitanj(c)u. Ne bi trebali biti neobavezni u nazivima koji u sebi imaju ime osobe, ali pravopis je stvar konvencije, pa sad, kako koji već odredi. – KWiki (razgovor) 11:15, 24 januar 2023 (CET)

Pozdrav, KWiki.
U svojoj misiji da proširim broj članaka na Wikipediji, počevši od historije, primijetio sam da je jedan od mojih članaka izbrisan. Osim naše zajedničke ljubavi prema šahu, primijetio sam da imaš "nultu toleranciju prema kratkim člancima". Slagao se ja ili ne slagao, razumijem. Došao sam da zatražim kopiju izbrisanog članka kako bih ga produžio ili da ga vratiš u potpunosti da ga izmijenim. Hvala. – DeVoery (razgovor) 20:13, 26 februar 2023 (CET)

Nije bila riječ o kratkoći ovog puta nego je izgledalo kao da je potpuno mašinski preveden, što se također ne toleriše ovdje (konsenzus zajednice). A nije nikakav problem vratiti ako će rad na članku biti nastavljen, samo što smo bezbroj puta imali situaciju da neko ubaci na Google Translate 6-7 rečenica, zalijepi ovdje bez ikakve dorade i misli da je sve urađeno i nikad više to ni ne pogleda. P. S: Pozdrav svim šaholjupcima. :-) – KWiki (razgovor) 12:44, 27 februar 2023 (CET)

:Razumijem. Također sam se trudio da to izbjegnem mada je to bilo malo teže u tim prvim rečenicama, gdje se i radi o definicijama. Definitivno planiram da ga proširujem, tako da ću te zamoliti da ga vratiš kad stigneš. Hvala. – DeVoery (razgovor) 15:59, 27 februar 2023 (CET)

::Vratio čim sam napisao prethodnu poruku. :-) P. S: Obrati pažnju na veliko početno slovo te strukturu sintagmi i rečenica; naš jezik nije engleski. KWiki (razgovor) 16:19, 27 februar 2023 (CET)

:::Primijetio sam poslije nego što sam poslao poruku. Hvala. :) – DeVoery (razgovor) 16:24, 27 februar 2023 (CET)

:::Hahahah, trudim se. Hvala na opomeni. – DeVoery (razgovor) 16:25, 27 februar 2023 (CET)

::::Pozdrav, dobro nam došao. Imam jedan savjet, kada radiš na nekom članku dobro bi bilo da staviš oznaku Izmjena u toku između (po dvije zagrade) { i }, tako će urednici znati da radiš na njemu i da ne diraju članak. Dobra praksa, meni lično, je da uvijek da prilikom pravljenja nove stranice stavim uvodni dio, te pri dnu šablone za reference, možeš pogledati kod koji sam dodao na tvoj članak, te prilikom prevođenja odmah i dodavati reference na prevedeni dio.

::::Ako gdje zapneš piši, urednici a i ostali članovi su spremni uvijek da priskoče u pomoć. Ako ti ovo oko zagrada nije najjasnije,javi pa ću ti ubaciti u članak.

::::Pozdrav,

::::Panassko Panassko (razgovor) 17:49, 27 februar 2023 (CET)

:::::Hvala na toploj dobrodošlici. Hvala na savjetu, ne znam kako mi je promaklo to da postavim separator izmedju teksta i referenca.. Definitivno ću koristiti oznaku za nastavljanje članaka, mada ću sačekati sa ovim jer nisam siguran kad ću opet navratiti.

:::::Hvala DeVoery (razgovor) 19:12, 27 februar 2023 (CET)

::::::Nema problema, samo lagano, kad budes imao vremena/volje navrati, uvijek ima sta za dopuniti. Panassko (razgovor) 19:32, 27 februar 2023 (CET)

Please delete
#NK_Varteks
#Hrišćanin
#Hrišćani
#Imperij
#Suverenstvo
#Urfa
#Campus_Martius
#Gjakova
#Sandžakbeg
#Fransoa_Babef
#Kurów
#Slupsk
#Gjakovë
#Hawai'i
#Sarajlija_Nerkesi
#Fluminense_Football_Club
#Trenčin
#Prometna_nesreća
#Udes
#Stanislaw_Wielgus
#Suncostaj
#MTM
#Izengard
#Behind_Enemy_Lines_(film)
#HINA
#Wielun
#Euskadi_Ta_Askatasuna
#Publicist
#Motorna_vozila
#205_GTI
#E150d
#Javna_cesta
#Cestarina
#Tanganjika
#Cyberspace
#Teolog
#Stalaktiti
#Gdanjsk
#Karlo_I_Anžuvinski
#Sekosteroidi
#Plamište
#Konskowola
#Robert_Guerin
#Champs-Élysées
#Champs_Elysees
#Svijeće
#Orator
#Karlo_I_Napuljski
#Ferenc_Temlin
#Luj_XVII_Francuski
#Stadio_Olimpico_(Torino)
#Karlo_I,_kralj_Sicilije
#Hipokrizija
#Fluminense
#Sanliurfa
#Gdansk
#ZOI_1924.
#ZOI_1928.
#ZOI_1932.
#ZOI_1936.
#ZOI_1948.
#ZOI_1952.
#ZOI_1964.
#ZOI_1968.
#ZOI_1972.
#ZOI_1976.
#ZOI_2002.
#OI_1900.
#OI_1920.
#OI_1940.
#OI_1944.
#OI_1948.
#OI_1952.
#OI_1960.
#OI_1984.
#OI_1988.
#Eau_Claire,_Wisconsin
#Ocala,_Florida
#Omaha,_Nebraska
#Pichelsteiner
#Vilajet_Anadolija
#Vilajet_Egipat
#Vilajet_Kurdistan
#Poznanj
#Televizija_Beograd
#TV_Beograd
#RTV_Beograd
#Salt_Lake_City_2002.
#Nagano_1998.
#Lillehammer_1994.
#Albertville_1992.
#Lake_Placid_1980.
#Innsbruck_1976.
#Sapporo_1972.
#Grenoble_1968.
#Innsbruck_1964.
#Squaw_Valley_1960.
#Oslo_1952.
#St._Moritz_1948.
#Garmisch-Partenkirchen_1936.
#Lake_Placid_1932.
#St._Moritz_1928.
#Chamonix_1924.
#Pariz_1900.
#Antwerpen_1920.
#Pariz_1924.
#Berlin_1936.
#London_1948.
#Helsinki_1952.
#Tokio_1940.
#London_1944.
#Rim_1960.
#Los_Angeles_1984.
#Seoul_1988.
#Natal,_Rio_Grande_do_Norte
#E218
#Lijevanje
#Tu-155
#Avenue_des_Champs-Élysées
#Nerkesi_Sarajlija
#E383
#São_Paulo_Futebol_Clube
#Košarka_na_OI_2008.
#Košarka_na_OI_2012.
#Košarka_na_OI_2020.
#Košarkaška_reprezentacija_SR_Jugoslavije
#E150a
#Induktivitet
#Pteridium_aquilinum
#Sarcoptes_scabiei
#Knautia_sarajevensis
#Leucanthemum_illyricum
#Chamaedrys_ecytisus_tommasinii
#Tomazinijeva_žučica
#Sečuan
#Kršćanin
#Velikotrnasti_čičak
#Alpski_čičak
#Cirsium_spinosissimum
#Spisak_fudbalskih_klubova
#Zec
#Himna_Indonezije
#HSSBiH
WikiBayer (razgovor) 11:19, 19 mart 2023 (CET)

We have that list here also. I am keeping an eye on it, don't worry. Some of these will serve as an incentive to write some of the articles (I asked for it on Village Pump). There were a lot more than these. I deliberately left these to stand for a period. KWiki (razgovor) 11:44, 19 mart 2023 (CET)

Pozdrav KWiki. Naime pokušao sam par puta kreirati članka za poznanika koji je profesionalni bokser, a nema o sebi wikipedia stranicu. Nisam baš stručan u vezi ovih stvari pa mi je vrlo teško razumjeti, gdje se šta nalazi, a da ne pričam o kršenju pravila i sl.
Da li bi mi mogao dati upute i smjernice na koji način da kreiram članak, a da to ne podilazi pod samohvaljenje i druge prekršaje?
Hvala unaprijed.  Softa123 (razgovor) 15:15, 20 mart 2023 (CET)

Bojim se da on (još) nije relevantan za Wikipediju, tj. da nije međunarodno poznat i priznat (vidjeti i ovo). A članak nije bio ni tehnički sređen, tj. formatiran po pravilima Wikipedije, mada to ima manju težinu od kriterija relevantnosti (iako nipošto nije nebitno). Inače, relevantnost je kriterij oko kojeg se možda i najviše lome koplja, ali valjda bi za članke o osobama trebao biti jasan neki minimalni prag relevantnosti. KWiki (razgovor) 11:22, 21 mart 2023 (CET)

:Takođe se ova tema može pogledati i u prednacrtu smjernica.--AnToni(R) 15:10, 21 mart 2023 (CET)
1AnToni(R) 20:33, 3 april 2023 (CEST)

Samo brzinska provjera, mogu ukidati linkove u naslovima iki podnaslovima članka? Panassko (razgovor) 19:29, 10 april 2023 (CEST)

Možeš. A i ne moraš. :) KWiki (razgovor) 21:48, 10 april 2023 (CEST)

:iskreno ružno mi izgleda, skidao sam kada vec nesto mijenjam u članku ali rekoh da budem siguran. Danas sam ih se nasmijao u datumima kada sam dodavao rođeni/umrli Panassko (razgovor) 22:12, 10 april 2023 (CEST)

:: Interne linkove iz godina (19-21. vijek) i dana sam uklonio!--AnToni(R) 16:15, 14 april 2023 (CEST)

Zašto brišeš podjele po vijekovima o člancima "Datum"? Preglednije je i kada se članak poveća, lakše ga je čitati i dorađivati. AnToni(R) 15:28, 15 april 2023 (CEST)

Kontam: ako neko ne zna koja godina pripada kojem stoljeću... :-) U redu, slažem se za one popunjenije članke, ali tamo gdje je samo nekoliko imena zaista nije potrebno. – KWiki (razgovor) 15:33, 15 april 2023 (CEST)

:Radi se o tome, da kad ubacim nekoga, upišem i vijekove, odnosno mjesece u člancima o godinama. To bi se moglo botom, ali to mi nije jača strana, a ovom metodom će članci kad-tad se povećati i biti pripremljeni za povećanje broja stavki. A i preglednije je i manja je mogućnost da se neka stavka upiše na pogrešno mjesto. AnToni(R) 15:38, 15 april 2023 (CEST)

WikiRiječnik  kaže terrisch, a u Štajerskoj se često piše derrisch ili därrisch ili čak dårrisch. Rijetko se koristi za nagluhu osobu. Stariji znaju, ali je nepravilno u njemačkom jeziku. (dt:umgangssprachlich:) --AnToni(R) 07:44, 21 april 2023 (CEST)

a i pećina se kaže Ofen (ali i stijene) - a Ofen je peć, dolazi iz slavenskih jezika, pa je i kod nas peć i pećina (špilja).--AnToni(R) 07:47, 21 april 2023 (CEST)

Poz @KWiki pošto ti ne mogu odgovoriti u sažetku u članku Baltalimanski sporazum, pišem ti ovdje, ja to dopunjujem na način da objavim 3-4 sporazuma pa onda ih ubacim u članke o datumu i o godini. Što se tiće konkretno ovog članka, još nisam završio zadnji dio, trebam prevesti dio o efekima sporazuma. Panassko (razgovor) 13:09, 17 maj 2023 (CEST)

Može kako god, samo da se ne smetne. :-) KWiki (razgovor) 13:16, 17 maj 2023 (CEST)

:Samo ti napominji, nije zgoreg :) Panassko (razgovor) 15:12, 17 maj 2023 (CEST)

Hvala na podsjetniku o pjesmama ABBA-e. Nisam zaboravio, nego mi je prioritet da sredim sarajevsku pop rok scenu. Istovremeno, pokušavam makar malo da pomognem Panassku, AnToniju, Ziki i tebi oko ovih mirovnih sporazuma. Vidim da je potrebna pomoć.
Nerko65 (razgovor) 19:51, 26 maj 2023 (CEST)

🦾🦾🦾 Panassko (razgovor) 19:54, 26 maj 2023 (CEST)

Hello.
Thank you very much for creating the article Laach (jezero) in Bosnian Wikipedia. Can you enlarge the article by translating and uploading the sections from the article :sh:Laacher See in Serbo-Croatian Wikipedia?
Yours sincerely, Multituberculata (razgovor) 08:56, 20 juni 2023 (CEST)

please be patient and don't rush anyone. thank you palapabosnia (razgovor) 10:47, 20 juni 2023 (CEST)

Do you see the label "Work in progress"? And, again, what's the hurry for? I just don't get it. KWiki (razgovor) 12:41, 20 juni 2023 (CEST)

:Sorry, I overlooked that. I am certainly not in a hurry. Multituberculata (razgovor) 13:48, 20 juni 2023 (CEST)

::Thank you very much again for the new article. Multituberculata (razgovor) 13:09, 1 juli 2023 (CEST)

Dear interface administrator,
This is Samuel from the Security team and I hope my message finds you well.
There is an ongoing discussion on a proposed policy governing the use of external resources in gadgets and UserJS. The proposed Third-party resources policy aims at making the UserJS and Gadgets landscape a bit safer by encouraging best practices around external resources. After an initial non-public conversation with a small number of interface admins and staff, we've launched a much larger, public consultation to get a wider pool of feedback for improving the policy proposal. Based on the ideas received so far, the proposed policy now includes some of the risks related to user scripts and gadgets loading third-party resources, best practices for gadgets and UserJS developers, and exemptions requirements such as code transparency and inspectability.
As an interface administrator, your feedback and suggestions are warmly welcome until July 17, 2023 on the policy talk page.
Have a great day!
Samuel (WMF), on behalf of the Foundation's Security team 01:02, 8 juli 2023 (CEST)

Need your input on a policy impacting gadgets and UserJS

You have been a medical translators within Wikipedia. We have recently relaunched our efforts and invite you to join the new process. Let me know if you have questions. Best Doc James (talk · contribs · email) 12:34, 2 August 2023 (UTC)

Invitation to Rejoin the [https://mdwiki.org/wiki/WikiProjectMed:Translation_task_force Healthcare Translation Task Force]

Zašto u opisu ispod na .bs wikipediji stoji "standardna varijanta srpsko-hrvatskog jezika" za bosanski jezik.
Ne razumijem ovaj opis ispod. Da li se to može promijeniti i napisati kako treba. YitKl (razgovor) 23:53, 29 august 2023 (CEST)

Gdje to tačno stoji? Link, po mogućnosti? KWiki (razgovor) 00:51, 30 august 2023 (CEST)

:Bio je u opisu na Wikidata da je "standardized variety of serbocroatian languages", promijenio sam opis u "standardized variety of south slavic languages". Panassko (razgovor) 08:32, 30 august 2023 (CEST)

:Evo ovdje je stajalo, ali izgleda da je kolega Panassko ovo brzo promijenio. Svaka cast. YitKl (razgovor) 15:43, 30 august 2023 (CEST)

::@YitKl, Panassko: Zdravo! Kratka napomena. Bosanski jezik nije „standardizirana varijanta južnoslovenskog jezika”, kako je preinačeno na Wikipodacima, s obizrom na to da taj jezik ne postoji. Južnoslovenski jezici podgrupa su slovenske grupe jezika, a bosanski jezik standardizirana je varijanta srpskohrvatskog jezika, policentričnog jezika koji uključuje četiri standardizirane varijante, s lingvističkog i naučnog aspekta. Članak na en.WP pruža detaljnije informacije o tome. Srdačan pozdrav! – Aca (razgovor) 17:28, 30 august 2023 (CEST)

:::Ćao @Aca ja sam se vodio člankom i definicijom na bs.wiki gdje se to ne spominje. Nisam stručnjak ali mi je rezon da se vodim našim člankom jer smatram da je to tu iskristalizovano.na bosanskom jeziku opis je bio takav te sam to preveo na engleski.

:::Ako ne pogrešno trebalo bi onda izmjeniti i u članku u jeziku na bs pa i na wikipodacima, mada bih volio i da  @KWiki da mišljenje, obzirom je srručniji po pitanju jezika od mene.

:::Pozdrav,

:::Panassko Panassko (razgovor) 18:37, 30 august 2023 (CEST)

::::@Panassko: Pretpostavio sam tako nešto, opušteno. Ima argumenata da na bosanskom stoji i „južnoslavenski jezik”, ali i ovo što sam prethodno spomenuo. Zavisi samo od toga šta želimo prikazati ili čemu pridajemo značaj. Engleski opis bih ostavio onakav kakav jest, upravo iz razloga koji si spomenuo – dosljednost s člankom na tom jeziku. – Aca (razgovor) 02:12, 31 august 2023 (CEST)

:::Pozdrav @Aca Bosanski jezik ima riječnik koji je stariji od srpskohrvatskog jezik, pa samim tim ne može biti nikakva varijanta drugog jezika. YitKl (razgovor) 15:43, 1 septembar 2023 (CEST)

::::SZR ne služe za iznošenje vlastitih teorija! AnToni(R) 17:23, 1 septembar 2023 (CEST)

:::::Kakvih teorija!

:::::To su jasne činjenice. YitKl (razgovor) 16:20, 10 septembar 2023 (CEST)

::::@YitKl: Razumijem Vaše stajalište, ali postojanje rječnika (ne „riječnika”, s obzirom na to da ta riječ ne postoji) ne može služiti kao valjan argument protiv teze da jezici pripadaju istom makrojeziku ili policentričnom jeziku. Tako je i Srpski rječnik izdat 1818, ali to nije validan lingvistički i naučni argument. U svakom slučaju, hvala Vam na doprinosu temi i podizanju svijesti. Ako Vam je potrebna bilo kakva pomoć pri uređivanju ove teme ili drugih, slobodno mi se obratite. Lijep pozdrav! – Aca (razgovor) 19:10, 1 septembar 2023 (CEST)

:::::Upravu si za rjecnik, a i napravio sam gramatičku grešku.

:::::Uglavnom, nisam ekspert za ovu temu, ali dovoljno znanja imam da bosanski jezik nije nikakva izvedenica iz jezika hrvatskog i srpskog.

:::::Drago mi je da je napravljena izmjena, a svakako bih volio da se uključe ljudi koji su dobri u ovoj temi.

:::::Lp YitKl (razgovor) 16:19, 10 septembar 2023 (CEST)

: Korisnik je mislio na ovaj lokalni opis, koji sam izmijenio tako da je u skladu s ostalim unosima o slavenskim jezicima na Wikipodacima. Nije naročito produktivno mijenjati opise na engleskom jeziku na Wikipodacima budući da je konsenzus takav da se navode podaci s en.wiki, odnosno da stoji "standardized variety of Serbo-Croatian" za srpski / hrvatski / bosanski / crnogorski itd, tako da bi mijenjanje samo moglo dovestido neproduktivnih ratova izmjena s tamošnjim urednicima. Ako se promijeni tamošnji konsenzus, uskladit ćemo i na Wikipodacima. – Srđan (razgovor) 11:54, 31 august 2023 (CEST)

::Srđane,

::hvala ti na pojašnjenju, vidim da si ti to promijenio na Wikipodacima tako da ja nemam šta korigovati.

::Pozdrav,

::Panassko Panassko (razgovor) 14:20, 31 august 2023 (CEST)

Ćao @KWiki ima li gdje spisak bosanaca i hercegovaca kojima nedostaje članak?  Mislim da bismo trebali napraviti, pa da imamo okvir i da vremenom obogatiko WikiPediju s tim člancima. Ja bih počeo ali ne znam odakle da krenem. Panassko (razgovor) 21:39, 24 septembar 2023 (CEST)

@Panassko odeš na web stranice fakulteta i u njihovoj historiji nađeš važne ličnosti palapabosnia (razgovor) 10:33, 25 septembar 2023 (CEST)

:Više sam mislio da li imamo neki spisak sa bosanskohercegovačkim bitnim ličnostima koji bi mogli napraviti kao projekat, koje ličnosti želimo da imamo predstavljena na bs.wiki bili oni političari, umjetnici, pisci i td... Panassko (razgovor) 10:54, 25 septembar 2023 (CEST)

:: Možda ovo kao polazna tačka? – KWiki (razgovor) 12:02, 25 septembar 2023 (CEST)

@KWiki  odlično palapabosnia (razgovor) 10:28, 26 septembar 2023 (CEST)

Why we can translate on Wikipedia? Wname1 (razgovor) 14:15, 14 oktobar 2023 (CEST)

I wrote in the summary: Google Translate. Although it has significantly improved last few years, the texts still need a fair amount of human correction, especially in terms of Slavic languages. KWiki (razgovor) 15:17, 14 oktobar 2023 (CEST)

@KWiki zadao projekat i nigdje ga na projektu...

-) Panassko (razgovor) 16:22, 19 oktobar 2023 (CEST)

A Maltešku zaboravljaš. Dobro, dobro... :-) Nažalost, ne mogu. Danas se stvari promijene u kratkom roku. Imat ću dodatnih obaveza u sljedećih mjesec dana i rjeđe će me biti ovdje. A i da nije tako, vidiš i sam koliko je posla samo na održavanju i ažuriranju postojećeg. Projekat je za one koji su u mogućnosti i koliko su u mogućnosti. Kao i bilo šta na Wikipediji zapravo. Tebi svaka čast na trudu. KWiki (razgovor) 16:38, 19 oktobar 2023 (CEST)

:ah da Malteška,  izvukao si se.  Šalu na stranu ideja je odlična, zato sam i prionuo a radiš sjajan posao, ipak moram te malo cimnuti s vremena na vrijeme.  Panassko (razgovor) 18:08, 19 oktobar 2023 (CEST)

Kako se na našem jeziku pišu arapska imena poput Ebu'l-Feth, Ebu'l-Hamza itd? Ebu'l-Feth, Ebul-Feth ili Ebu-l-Feth? THWTMJG (razgovor) 04:48, 25 oktobar 2023 (CEST)

Ako je "reisul-ulema" ili "Omer ibnul-Hattab", onda bi trebalo "Ebul-Feth". Ali sklon sam mišljenju da ovo pitanje još nije definitivno riješeno u pravopisima. KWiki (razgovor) 06:10, 25 oktobar 2023 (CEST)

:Hvala na odgovoru. Nisam uspio pronaći odgovor u dosadašnjim pravopisima. Mediji IZ uglavnom koriste npr. reisu-l-ulema, a knjige teološkog karaktera, raznorazne "hagiografije" (u nedostatku boljeg izraza), pogotovo one koje dolaze iz selefijskih krugova, najčešće su pune pravopisnih grešaka i nisam ih htio koristiti kao uzor. THWTMJG (razgovor) 06:19, 25 oktobar 2023 (CEST)

Pozdrav,
Evo već par mjeseci periodično se zaletim pa napravim nekoliko novih stranica. Međutim, to sve nekako pada u vodu kad neke stranice čekaju dva mjeseca i još nisu odobrene za čitaoce. Razumijem da to iziskuje mnogo vremena, pa me zanima postoji li nešto što ja mogu uraditi da bi ovaj proces malo ubrzao? Bakisa (razgovor) 22:42, 25 oktobar 2023 (CEST)

Prije svega, hvala na trudu i doprinosima. Nemoj misliti da to ne bude primijećeno. Članci su tu i vidljivi su za sve (ukucaj na Google, npr., "Oproštajni hadž, Wikipedia na bosanskom"), samo ih još nije pregledao niko od administratora, pa stoji ona oznaka. A ja imam svoj krug područja koja pokrivam i gdje se osjećam kompetentnim (mada ni njih ne mogu ni blizu koliko bih htio), a ostala prepuštam drugima jer nismo svi za sve niti sam jedini administrator niti možemo svi stići sve pohvatati (nas je na prste ruke, a članaka više od 92.500; dobro, nepregledanih je znatno manje od toga :-)). KWiki (razgovor) 01:17, 26 oktobar 2023 (CEST)

:Hvala na pohvalama. Najviše što me ustvari 'brine' je to što članci nisu dostupni ne-urednicima. To jeste, kada bih na Google ukucao neki nepregledani članak njega čitaocu ne bi prikazalo osim ako ne potraži Bosansku verziju članka preko istog na drugom jeziku.

:Kako god, hvala na informaciji i primjećivanju :). Bakisa (razgovor) 16:17, 26 oktobar 2023 (CEST)

Ja sam promijenio Zapadana Obala u Zapadna obala gdje sam uspio naći na mob,  nadam se da sam ih sve pronašao, ako nisam... Panassko (razgovor) 13:57, 4 novembar 2023 (CET)

E, KWiki. Mislio sam dopuniti / srediti par članaka o aktualnom sukobu na Bliskom istoku, pogotovo ove članke koji imaju dosta pregleda. E sad, kako pisati izraze na hebrejskom i arapskom? Ako ćemo fonetski, tj. transkripcijom, hebrejski mi neće biti problem (npr. "" kao "kibuc galujot"), ali bi mi arapski teže išao (mogao bih pomoću sistema DMG, pa onda ovako). Pitam jer vidim da si Šarona prebacio neki dan, a ima dosta imena lidera i izraza kroz razne sukobe. – Srđan (razgovor) 18:47, 5 novembar 2023 (CET)

Hebrejski je u bosanskim pravopisima (uključujući i ovaj svježi Bulićev) potpuno zaobiđen, da ne spominjem gruzijski, armenski, jezike Indijskog potkontinenta i Indokine, a za arapski sam ranije pisao na onoj pomoćnoj stranici. Historijska imena sigurno idu fonetski, a pod utjecajem (zapadnih) medija postoji tendencija da se ova savremena pišu po engleskoj ili francuskoj transkripciji (kao da je, bubam, ime Enver iz 11. stoljeća različito od današnjeg Anvar). U novom Halilovićevom piše ovo:

Na SR Wiki je gotovo sve dobro urađeno (osim ovog da se inicijalno A piše A, jer Asad je zapravo Esed i da je aw = au; ime je Tevfik, tj. Teufik, da f i v ne bi bili u dodiru jer su slični po mjestu tvorbe). Ne znam šta bih rekao kao konačni zaključak. Bosanski naginje fonetskom pisanju ovih imena, ali ne može niko poreći ovu savremenu praksu u medijima koju spomenuh. KWiki (razgovor) 01:51, 6 novembar 2023 (CET)

Neka ide fonetski, a napraviti preusmjerenja s engleskih (i francuskih) imena. Mora se nešto odlučiti. KWiki (razgovor) 13:30, 6 novembar 2023 (CET)

Možemo li povremeno napraviti kraći spisak riječi koje treba izmijeniti. Možda i da se lokaliziraju po šablonima, da smanjimo mogućnost greške palapabosnia (razgovor) 17:02, 7 novembar 2023 (CET)

Nemam ni ja to u glavi nego kako naiđem na nešto. KWiki (razgovor) 18:26, 7 novembar 2023 (CET)

:da se botiraju palapabosnia (razgovor) 18:29, 7 novembar 2023 (CET)

::Kontam, ali teško je mozgu pohvatati sve te detalje. Zato, vidio si, nekad nabacim nešto Srđanovom botu, mada urijetko. KWiki (razgovor) 20:10, 7 novembar 2023 (CET)

:::to je ok palapabosnia (razgovor) 20:44, 7 novembar 2023 (CET)

Može i ovo: :en:Yarmouk Camp#During the Syrian Civil War. FriedrickMILBarbarossa (razgovor) 20:06, 10 novembar 2023 (CET)

Pozdrav, ako možeš da provjeriš transkripciju arapskih naziva za nove stavke u ovom šablonu. FriedrickMILBarbarossa (razgovor) 11:47, 3 mart 2024 (CET)

:Historijska arapska imena pišemo fonetski, a ova savremena po engleskoj transkripciji (ne znam tačan razlog). Hvala na dopuni (vidim da na EN nisu to uradili, barem zasad). KWiki (razgovor) 11:52, 3 mart 2024 (CET)

::Fala ti! Prva nova stavka je neka ulica nazvana po jednom od imena Boga u islamu, a druga – Arapkinja iz Palestine. FriedrickMILBarbarossa (razgovor) 12:08, 3 mart 2024 (CET)

@KWiki i @Srđan moramo se dogovoriti da li ćemo koristiti - ili — kada razdvajamo mjesta/ostrva i sl, u tabeli za meridijane. Jedan od vas mijenja u — a drugi u -pa ne znam šta od navedenog da koristim da ne morate mijenjati. Mislim nije velika stvar ali eto...
Poz Panassko Panassko (razgovor) 13:49, 13 novembar 2023 (CET)

Ni jednu ni drugu nego – :-) (ima na kraju donje alatne trake). KWiki (razgovor) 13:55, 13 novembar 2023 (CET)

Za crte se koristi – ili . E sad, s obzirom na to da često uređuješ s telefona, u zavisnosti od fonta koji je proizvođač postavio za predodređeni ili koji je naknadno postavljen, moguće je da ti ova duža (— ili ) izgleda isto, ali drugi su znakovi ipak. Inače, i ovo mi je neki dugotrajni projekt (srediti te znakove u postojećim člancima), ali kao što i sam kažeš, nije velika stvar pa nije neki prioritet, tako da inače sredim kadgod na neki članak naletim. – Srđan (razgovor) 16:59, 13 novembar 2023 (CET)

:Meridijane ne radim s telefone zbog tabela i zato sto mi trebaju dodatni tabovi da vidim naziv nekog mjesta na našem jeziku, pa sam koristio crticu s tastature. Sad kad je KWiki odgovorio u zadnja 2 cini ki se sam kopirao en-dash u članke, pa cete imati manje posla :-). Moze li ti to sto namjeravas srediti uraditi bot ili ce trebati ručno ispravljati? Panassko (razgovor) 17:46, 13 novembar 2023 (CET)

::Mislio sam botski, ali ima puno izuzetaka da bi se moglo (unutar citata, referenci i sl.). Bit će po mic ko i neki drugi projekti. – Srđan (razgovor) 21:07, 13 novembar 2023 (CET)

@KWiki što se tiće datuma u referencama iste sam prestao mijenjati jer ima WumpusBot koji 2x mjesečno radi na izmjenama ovih datuma.
Poz, Panassko (razgovor) 12:36, 6 decembar 2023 (CET)

Da se nadovežem: da, napravio sam da Wumpus mijenja formate "January 1, 1996", "1 January 1996" i "1996-01-01" u naše dvaput mjesečno pa ih generalno nije potrebno ručno prepravljati. Moguće je da dođe do toga da se ne pokrene (najčešće bude problem s "daljinskim" pokretanjem virtualne mašine koju koristim za bota), ali ako se to desi, tj. ako primijetite da nije popravljeno u nekom razumnom roku, slobodno me pingajte pa ću popraviti. – Srđan (razgovor) 14:33, 6 decembar 2023 (CET)

Hej, hej, KWiki! Kako si? Trenutno radim na standardizaciji geografskih članaka o naseljima u Meksiku na sh.wikiju. Uvodi tih članaka obično su ovakvi:
* El Potrillo je naselje u Meksiku, u saveznoj državi Chiapas, u opštini San Fernando.
Međutim, uobičajena je praksa da se navode niže jedinice pa više. Stoga bi to trebalo promijeniti ovako:
* El Potrillo je naselje u opštini San Fernando, u saveznoj državi Chiapas, u Meksiku.
Jesu li tu potrebni zarezi između odrednica? Je li možda bolje koristiti se nominativom, kao što to upotrebljavaju papirne enciklopedije:
* El Potrillo je naselje u opštini San Fernando, savezna država Chiapas, Meksiko.
Koliko je to rješenje gramatički pravilno? Unaprijed zahvalan, Aca (razgovor) 22:14, 28 decembar 2023 (CET)

Nije loše. Kod tebe? Zarezi u ovim slučajevima nisu obavezni, ali nekako je praktičnije s njima nego bez njih, čisto radi razdvajanja jedinica različitog nivoa. A može i "El Potrillo je naselje u opštini San Fernando u meksičkoj saveznoj državi Chiapas." Nisam simpatizer ove "papirne" verzije (nije pogrešno samo po sebi nego više stilsko-konstrukcijski odudara jer se rečenica "obezrečeničava").

Pozdrav KWiki, vidim da si ispravljao nešto na šablonu Ekatarine Velike (hvala za to, šablon je bio "na brzaka" napravljen :)). Nego, zanima me da li je pametno stavljati apostrof iza slova "S" kod albuma S vetrom uz lice. Naime, i na vinilnim izdanjima tako stoji kao i na ostalim wiki. Arnel  (razgovor) 16:03, 17 januar 2024 (CET)

To je prije svega greška jer je tu A fakultativno (osim kad sljedeća riječ počinje na S, Š, Z, Ž, Dž, Đ). Apostrof se stavlja u slučajevima kad je ispušteno slovo koje inače tu mora biti, tako da S' vetrom ukazuje ili na nepoznavanje pravopisnih pravila među članovima EKV-a i ostalih uključenih u to izdanje ili na namjernu pogrešnu upotrebu (a ne mislim da je ovo drugo jer nema nikakve promjene u značenju ili neke skrivene poruke ili aluzije na nešto drugo, što obično bude razlog za odstupanje od pravila). – KWiki (razgovor) 13:05, 18 januar 2024 (CET)

:Hah, zanimljivo, vjerovatno je greška nekog u izdavačkoj kući. Hvala za odgovor :) Arnel  (razgovor) 19:09, 18 januar 2024 (CET)

Poštovanje,
koliko glasova za mora imati predloženi članak da bi postao potvrđen kao dobar članak?
Hvala na odgovoru.
Prijatno
AK2468 (razgovor) 22:53, 20 januar 2024 (CET)

Glavno je da nema glasova "protiv". :-) Ili da je (znatno) više glasova "za". Ako postoji neka fiksna vrijednost, nije mi poznato. KWiki (razgovor) 23:02, 20 januar 2024 (CET)

:Hvala. A tko onda odredi odnosno označi članak kao dobar? Ja ili administrator? I koliko vremena mora trajati glasanje? AK2468 (razgovor) 23:04, 20 januar 2024 (CET)

::Dvije sedmice, ako me pamćenje ne vara. Ali zapustili smo dobre članke već duže vrijeme; može biti i promjena tu, nije ništa u kamenu zapisano. A kad glasanje završi, bilo ko od administratora stavi oznaku  ako prođe. KWiki (razgovor) 23:10, 20 januar 2024 (CET)

:::Hvala puno. Laku noć AK2468 (razgovor) 23:14, 20 januar 2024 (CET)

Ima ovaj od prije par godina: Šablon:Recenzije albuma Arnel  (razgovor) 10:49, 18 februar 2024 (CET)

Toliko o meni... :-) Hvala ti. KWiki (razgovor) 12:06, 18 februar 2024 (CET)

Dear  :

Congratulations! Thank you so much for participating in the Wikipedia Asian Month 2023. We are very grateful for your dedication to the Wikimedia movement and effort in promoting Asian content. Hope to see you again this year and celebrate the 10th year of Wikipedia Asian Month  together.

Sincerely,
Wikipedia Asian Month International Team

F
Gdje si našao da se ovaj film prevodi Ljetnikovac na zlatnom jezeru? Ja sam se vodio nazivima na ovoj enciklopediji filma, pa ako ima još neka referentna stranica javi da mogu i nju koristiti?
[Filmska enciklopedija Panassko (razgovor) 13:53, 7 mart 2024 (CET)

Na Googleu. :-) Izbacuje oba, ali znam da sam ranije viđao ovaj duži. KWiki (razgovor) 13:57, 7 mart 2024 (CET)

:Hočemo li se onda držati filmske enciklopedije, mislim da nam je relevantnija? Panassko (razgovor) 15:03, 7 mart 2024 (CET)

::Kako gdje. I ove filmske i TV-sajtove treba uzimati u obzir jer su na njima često naslovi pod kojima su prikazivani u kinima i na TV-u. KWiki (razgovor) 15:48, 7 mart 2024 (CET)

Hello, KWiki.
Can you translate and upload the articles :sh:Potres u Tangšanu 1976. (the deadliest earthquake in the 20th century and the second deadliest earthquake in China) and :sh:Potres u Shaanxiju 1556. (the deadliest earthquake in history) in Bosnian Wikipedia? There are also Croatian and Serbian Wikipedia articles about both earthquakes, as basis for translation.
Kindest regards, Lavassa (razgovor) 17:09, 28 mart 2024 (CET)

samo što je postojeći šablon malehan palapabosnia (razgovor) 14:11, 2 april 2024 (CEST)

Vjerujem da ste upravu, što se tiče akronima koji završavaju na BiH i slično. Međutim, imam problem u vezi toga, jer ako uzmemo primjer za CIK, ispravno je CIKBiH, ali apsolutno svi (pa čak i sam CIK na službenoj stranici) piše CIK BiH. Isto tako i za ostale termine, kao SR BiH, Predstavnički dom PS BiH, itd. Šta je sada ispravno: onako kako službeno napiše institucija svoju skraćenicu ili onako kako "gramatika nalaže". Jer, ako je pravilno CIKBiH, zašto onda nije HDZBiH, nego HDZ BiH (i slične stranke i generalno stvari koje imaju akronim BiH). Nastaje nepotrebna zabuna, pa ako može objašnjenje za buduće članke, bio bih zahvalan. Z1KA (R) 01:32, 15 april 2024 (CEST)

A ko kaže da se svi navedeni drže pravopisa ili da ga znaju? ;-) Mogu razumjeti umetanje razmaka radi vizualnog dojma i "prozračnosti", ali s "BiH" to je nepravilno; samo umjesto nje stavi bilo koju "jednorječnu" republiku i stvar je jasna sama po sebi ("SR H/rvatska/", "SR M/akedonija/",...). Ono što označava jedan pojam ne razbija se razmakom, koliko god riječi bilo u punom nazivu. KWiki (razgovor) 01:48, 15 april 2024 (CEST)

:Hvala na pojašnjenju. Ja bi na ovakve stvari samo rekao "Absurdistan", jer skoro sve što se dešava u i o BiH ispadne naopako. Z1KA (R) 18:28, 15 april 2024 (CEST)

Pozdrav, tako je to tu već bilo preuzeto sa drugih Wikipedija. FriedrickMILBarbarossa (razgovor) 02:49, 17 maj 2024 (CEST)

Nije bilo upućeno nikome pojedinačno nego je napomena opće prirode. ;-) KWiki (razgovor) 02:51, 17 maj 2024 (CEST)

Pozzz, mogu li dobiti dozvolu za AWB ovdje? FriedrickMILBarbarossa (razgovor) 17:49, 20 maj 2024 (CEST)

Zdravo, zdravo! Pitaj AnTonija; i on ga koristi po potrebi. KWiki (razgovor) 17:53, 20 maj 2024 (CEST)

:Fala ti za upute! FriedrickMILBarbarossa (razgovor) 18:01, 20 maj 2024 (CEST)

Baci malo pogled na ovo imamo preko 8.000 stranica koje nisu povezane sa Wikipodacima. Vecinom su šabloni, kategorije i moduli, vrlo malo je članaka (manje od 100) jer sam to rasčistio. Ovdje ima brdo posla Panassko (razgovor) 19:00, 21 maj 2024 (CEST)

Hvala ti što paziš. ;-) Tu je najviše članaka kojih nema na drugim Wikipedijama, ali ima i onih koje autor nije znao spojiti ili je to jednostavno zaboravio uraditi. Eh, šta je tu je - nikad kraja održavanju, kao što rekoh ranije. KWiki (razgovor) 19:12, 21 maj 2024 (CEST)